title: Gott erhalte Franz den Kaiser

text:
3. Mach uns einig, Herr der Welten,
tilg der Zwietracht Stachel aus,
daß wir nur als Söhne gelten
in desselben Vaters Haus.
Und ein Vaterherz beweis er
ungetheilt in kleinstem Stück:
Gott erhalte unsern Kaiser,
unsre Liebe, unser Glück!


title: Gott erhalte Franz den Kaiser

text:
4. Mag dann eine Welt uns dräuen,
er mit uns und wir für ihn!
Neu im alten, alt im neuen
laß uns unsre Bahnen ziehn.
Wenn sein letzter Pulsschlag leiser,
Schau er segnend noch zurück!
Gott erhalte unsern Kaiser,
unsre Liebe, unser Glück!
Johann Gabriel Seidlin versio (27.3.1854-1918)


title: Gott erhalte Franz den Kaiser

text:
1. Gott erhalte, Gott beschütze
Unsern Kaiser, unser Land!
Mächtig durch des Glaubens Stütze
Führt er uns mit weiser Hand!
Laßt uns seiner Väter Krone
Schirmen wider jeden Feind:
Innig bleibt mit Habsburgs Throne
Österreichs Geschick vereint.


title: Gott erhalte Franz den Kaiser

text:
2. Fromm und bieder, wahr und offen
Laßt für Recht und Pflicht uns stehn;
Laßt, wenns gilt, mit frohem Hoffen
Mutvoll in den Kampf uns gehn!
Eingedenk der Lorbeerreiser
Die das Heer so oft sich wand:
Gut und Blut für unsern Kaiser,
Gut und Blut fürs Vaterland!


title: Gott erhalte Franz den Kaiser

text:
3. Was der Bürger Fleiß geschaffen
Schütze treu des Kriegers Kraft;
Mit des Geistes heitren Waffen
Siege Kunst und Wissenschaft!
Segen sei dem Land beschieden
Und sein Ruhm dem Segen gleich;
Gottes Sonne strahl’ in Frieden
Auf ein glücklich Österreich!


title: Gott erhalte Franz den Kaiser

text:
4. Laßt uns fest zusammenhalten,
In der Eintracht liegt die Macht;
Mit vereinter Kräfte Walten
Wird das Schwere leicht vollbracht,
Laßt uns Eins durch Brüderbande
Gleichem Ziel entgegengehn!
Heil dem Kaiser, Heil dem Lande,
Österreich wird ewig stehn!


title: Gott erhalte Franz den Kaiser

text:
5. An des Kaisers Seite waltet,
Ihm verwandt durch Stamm und Sinn,
Reich an Reiz, der nie veraltet,
Uns’re holde Kaiserin.
Was als Glück zu höchst gepriesen
Ström’ auf sie der Himmel aus:
Heil Franz Josef, Heil Elisen,
Segen Habsburgs ganzem Haus!


title: Gott erhalte Franz den Kaiser

text:
6. Heil auch Öst’reichs Kaisersohne,
Froher Zukunft Unterpfand,
Seiner Eltern Freud’ und Wonne,
Rudolf tönt’s im ganzen Land,
Unsern Kronprinz Gott behüte,
Segne und beglücke ihn,
Von der ersten Jugendblüthe
Bis in fernste Zeiten hin.


title: Uudenmaan historiallinen maakunta

text: Uudenmaan (, ) historiallinen maakunta sijaitsee Uudenmaan ja eteläisen Kymenlaakson nykymaakuntien alueilla. Alueella asuu nykyisin noin 1 700 000 henkilöä. Suurimpia kaupunkeja alueella ovat Helsinki, Espoo, Vantaa, Kotka ja Porvoo. Sen aluetta vastasi likimain myös aiempi Uudenmaan lääni eri laajuuksissaan. Likimain Uudenmaan historiallinen maakunta vastasi myös Raaseporin linnaläänin ja Porvoon linnaläänin alueita.


title: Uudenmaan historiallinen maakunta

text: Nimensä mukaisesti Uusimaa maakuntana on useimpia muita Suomen historiallisia maakuntia nuorempi. Yhdessä Satakunnan historiallisen maakunnan kanssa se kuuluu niihin Suomen historiallisiin maakuntiin, joiden nimeen ei sisälly kansanomaisten Suomen heimojen nimityksiä, jotka esiintyvät esimerkiksi paikannimissä ja muussa kansanperinteessä. Päin vastoin Hämeen on sanottu aikoinaan ulottuneen "suolamerestä suolamereen", so. sekä Uudenmaan että Satakunnan rannikoille. Erityisesti Uudenmaan historiallisen maakunnan synty omana maakuntanaan liittyy Suomen rannikoiden ruotsinkieliseen uudisasutukseen, vaikka maakunnan sisäosat ovatkin aina olleet suomenkielistä aluetta.


title: EFL Trophy

text: EFL Trophy on englantilainen jalkapallon cup-kilpailu, joka on tarkoitettu Valioliigaa ja Englannin Mestaruussarjaa alempien sarjojen joukkueille sekä Valioliigan ja Mestaruussarjan U23-joukkueille.


title: Satakunnan historiallinen maakunta

text: Satakunnan historiallinen maakunta käsittää nykyisen Satakunnan maakunnan ja valtaosan Pirkanmaasta. Lisäksi siihen luetaan nykyisestä Etelä-Pohjanmaan maakunnasta Ähtäri, nykyisestä Keski-Suomen maakunnasta Keuruu (mukaan lukien Keuruuseen liittynyt Pihlajavesi) ja Multia sekä nykyisestä Varsinais-Suomen maakunnasta Loimaa ja Oripää. Historiallista maakuntaa rajaavat idässä ja etelässä Häme, etelässä Varsinais-Suomen historiallinen maakunta ja pohjoisessa Pohjanmaan historiallinen maakunta. Alueella asuu nykyisin noin 760 000 henkilöä. Suurimpia kaupunkeja alueella ovat Tampere, Pori, Rauma, Nokia, Ylöjärvi ja Sastamala.


title: Satakunnan historiallinen maakunta

text: Alueellisena määrittelyperusteena Suomen historiallisille maakunnille muun muassa Kauko Pirinen ja Eino Jutikkala ovat pitäneet myöhäiskeskiajan linnaläänejä, joista rajoiltaan Satakuntaa vastaa likimain Kokemäenkartanon linnalääni 1800-luvulla vakiintunut käsitys Satakunnan historiallisen maakunnan alueesta kuitenkin poikkeaa linnaläänistä jossain määrin, mitä Eino Jutikkalan mukaan "ei voi pitää muuna kuin suoranaisena erehdyksenä". Niinpä esimerkiksi Närpiö, joka nykyään luetaan Pohjanmaan historialliseen maakuntaan, on linnaläänijaossa ollut osa Kokemäenkartanon lääniä.


title: Satakunnan historiallinen maakunta

text: Toinen mahdollinen määrittelyperusta Suomen historiallisille maakunnille voisivat olla kansanomaisina nimityksinä (joskus myös "heimoina") hahmottuvat kulttuurialueet. Näissä Satakunta ei kuitenkaan ole mukana, vaan vanhoissa kansanomaisissa luokituksissa se on Uudenmaan maakunnan ohessa luettu kuuluvaksi Hämeeseen.


title: Satakunnan historiallinen maakunta

text: Satakunta mainitaan kirjallisessa lähteessä ensimmäisen kerran vuonna 1331. Maininta on kirjeessä, joka on vahvistettu Satakunnan sinetillä ja joka on kopioitu Turun tuomiokirkon Mustaan kirjaan.


title: Satakunnan historiallinen maakunta

text: Satakunnan vaakuna on pysynyt muuttumattomana Ruotsin vallan ja kuningas Juhana III:n ajoista lähtien. Muun muassa Kustaa Vaasan hautamuistomerkissä Uppsalan tuomiokirkossa se esiintyy "Pohja-Suomen" (Norra Finland) vaakunana.


title: Satakunnan historiallinen maakunta

text: Satakunnan on esitetty jakaantuneen myöhäisrautakaudella Ala- ja Ylä-Satakuntaan sekä mahdollisesti kymmeneen muinaispitäjään, joita arkeologi Unto Salon ja historiantutkija Seppo Suvannon mukaan olivat Lempäälä, Vesilahti, Pirkkala, Kyrö, Karkku, Tyrvää, Huittinen, Kokemäki, Köyliö-Säkylä ja Eura. Väinö Voionmaan mukaan Hämeen mahtiasema jatkui Kokemäenjoen vesistön pohjoisilla latvoilla (Kyrö, Sastamala, Pirkkala) sydänkeskiajalle saakka.


title: Satakunnan historiallinen maakunta

text: Ala-Satakunnan hallinnollisina keskuspaikkoina on pidetty Teljän kauppapaikkaa Kokemäenjoen varressa ja Euran Käräjämäkeä, joissa maanviljely yhtyi tuottoisaan kalastukseen. Ylä-Satakunnassa, jossa tärkeässä asemassa oli eränkäynti, vastaavana keskuksena on ollut Suur-Pirkkalan Käräjätörmä, joka sijaitsee nykyisin Tampereen Tohlopin kaupunginosassa.


title: Satakunnan historiallinen maakunta

text: Kiistellyn teorian mukaan Satakunnan nimi perustuu skandinaaviseen sanaan 'hund' tai 'hundare'. Tämän on tulkittu viitanneen noin sadan miehen sotajoukkoon, joka satakuntalaitoksen vallitessa koottiin tietyltä alueelta. Satakunta olisi tämän tulkinnan mukaan muodostanut hundare-alueen myöhäisrautakaudella. Nykytutkijoista tätä Satakunta-nimen tulkintaa on puolustanut muun muassa Unto Salo ja sitä ovat kritisoineet Jouko Vahtola ja Jaakko Masonen.


title: Nate Dogg

text: Nathaniel Dwayne Hale (tunnettiin paremmin taiteilijanimellä Nate Dogg; 19. elokuuta 1969 Clarksdale, Mississippi – 15. maaliskuuta 2011 Long Beach, Kalifornia) oli yhdysvaltalainen rap-artisti, laulaja ja sanoittaja. Hän oli keskeinen vaikuttaja g-funk-genren parissa.


title: Nate Dogg

text: Mississippissä syntynyt Nate Dogg varttui Kaliforniassa Long Beachin kaupungissa. Hän perusti teini-ikäisenä yhdessä ystävänsä Warren G:n ja serkkunsa Snoop Doggin kanssa 213-yhtyeen. Hän julkaisi uransa aikana kolme sooloalbumia sekä yhden studioalbumin yhtyeensä kanssa. Nate Dogg tunnettiin erityisesti kertosäkeiden laulajana ja yhteistyöstään tunnettujen hip hop-artistien kuten Eminemin, 50 Centin ja Dr. Dren kanssa. Hän kuoli sydämen vajaatoimintaan vuonna 2011 ollessaan 41-vuotias.


title: Nate Dogg

text: Nathaniel Dwayne Hale syntyi Clarksdalessa Mississippissä vuonna 1969. Hän oli rap-artistien Butch Cassidyn ja Snoop Doggin serkku. Hale lauloi lapsena kuorossa baptistikirkossa, jossa hänen isänsä toimi pastorina ja äitinsä kuoronjohtajana. 14-vuotiaana hänen vanhempansa erosivat, ja hän muutti Kalifornian Long Beachiin. 17-vuotiaana hän lopetti lukion ja liittyi Yhdysvaltain merijalkaväkeen, jossa hän palveli seuraavat kolme vuotta.


title: Nate Dogg

text:
Palattuaan Long Beachille Hale alkoi tehdä musiikkia Snoop Doggin ja Warren G:n kanssa 213-ryhmässä. Warren G soitti 213-ryhmän demonauhan velipuolelleen Dr. Drelle, joka oli jo menestynyt musiikkialalla. Dr. Dre piti kuulemastaan ja solmi levysopimuksen Snoop Doggin kanssa. Tämän kautta myös Hale pääsi mukaan Dr. Dren albumille "The Chronic" vuonna 1992, minkä jälkeen hänkin sai levytyssopimuksen Dr. Dren ja Suge Knightin perustamaan Death Row Recordsiin.Death Row Recordsin studiolla liikkui paljon katujengiläisiä, ja tunnelma oli epämukava. Hale ei koskaan mennyt studiolle ilman asetta ja hän käytti myös luotiliiviä. Hän äänitti albumiaan, mutta yhtiö ei koskaan julkaissut sitä, ja hänen välinsä Suge Knightin kanssa kylmenivät.
Hale teki vuonna 1994 yhdessä Warren G:n kanssa kappaleen ”Regulate”. Siitä muodostui suuri hitti, joka viimeistään toi hänet suuren yleisön tietoisuuteen. Hänen debyyttialbuminsa tuli kauppoihin vuonna 1998 Breakaway Recordsin julkaisemana.


title: Nate Dogg

text: 213-yhtye julkaisi ainoaksi jääneen studioalbuminsa "The Hard Way" vuonna 2004.


title: Nate Dogg

text: Nate Dogg menehtyi 15. maaliskuuta 2011 Long Beachissä, Kaliforniassa 41-vuotiaana. Syynä tähän oli sydämen vajaatoiminta. Hänen tiedetään kärsineen eläessään sairauskohtauksista. Hän on selvinnyt aikaisemmin kahdesta vakavasta halvauksesta vuosina 2007 ja 2008. Rap-artisti Game julkaisi Nate Doggille omistetun kappaleen alle kaksi vuorokautta tämän menehtymisen jälkeen. Kappale kantaa nimeä "All Doggs Go to Heaven (R.I.P. Nate Dogg)".


title: Kaiooshin

text: Kaiooshin ("Higashi no Kaiōshin", "Supreme Kai", "Shin") on kuvitteellinen hahmo Akira Toriyaman luomassa Dragonball Z -sarjassa. Kaiooshin esiintyy Dragon Ball -kirjoissa 37-42. Animessa hän esiintyy ensimmäisen kerran jaksossa 212. Hahmolla on pieni rooli myös Dragonball GT -sarjassa.


title: Kaiooshin

text: Kaiooshin oli universumin itäisen neljänneksen hallitsija. Universumin muita neljänneksiä hallinneet muut kaiooshinit kuolivat hirviö Buun hyökkäyksien takia. Vain yksi kaiooshin jäi jäljelle ja sulki Buun munaan. Kaiooshin ilmestyi sarjassa ensimmäisen kerran varoittaakseen Gokua maagi Babidin aikeista herättää Buu jälleen henkiin.


title: Kaiooshin

text: Kaiooshin on ylempi hallitsija, jonka alaisuudessa on neljä Suur-Kaioota, joiden hallintaan on määrätty itäinen, eteläinen, läntinen ja pohjoinen galaksi. Maapallo kuuluu pohjoiseen galaksiin, jota hallitsee kaioo King Kai ("North Kaio"). Täten Kaiooshin hallitsee kaikkea elämää universumissa.


title: Kaiooshin

text: Kaiooshin näyttää nuorelta ja on lyhytkokoinen, mutta vaikka hänen ikäänsä ei sanota missään, hän on oletettavasti tuhansia vuosia vanha. Kaiooshin ei taistele sarjan missään vaiheessa, mutta osaa kuitenkin taikoja. Hänellä on henkivartija nimeltä Kibito, joka osaa parantaa ja teleportata. Kaiooshin pelkää Buuta, koska on nähnyt, mitä se saa aikaan.


title: Kaiooshin

text: Kirjassa 41 Kaiooshin fuusioituu Potara-korvakorujen avulla Kibiton kanssa yhdeksi vanhan Kaiooshinin ("Rō Kaiōshin, Old Kai") pyynnöstä. Fuusio on lopullinen, eivätkä he voi enää palata takaisin entiseen muotoonsa. Sen lisäksi, että fuusio on lopullinen, poikkeaa Potara-korvakorujen fuusio muista sarjassa tavattavista fuusioista siten, että uudella hahmolla on kahden eri hahmon päällekkäisen äänen sijaan vain Kaiooshinin ääni. Hahmoa kutsuttiin alkuperäisesti sarjassa fuusiosta huolimatta edelleen Kaiooshiniksi, mutta sarjan eri dubbauksissa hahmosta käytettiin nimeä "Kibitoshin" tai "Kibito Kai".


title: Luettelo televisiosarjan Tähtiportti sivuhahmoista

text: Tähtiportti on tieteiselokuva ja sitä seurannut televisiosarja.


text: Agentti Barrett (Peter Flemming) toimii NID-järjestössä, jonka rikollispuoli on koettanut kaikin keinoin estää SGC:n toiminnan. Barrett ei kuitenkaan kuulu NID:n rikollisjärjestöön vaan on SGC:n puolella ja on auttanut sen henkilökuntaa useaan otteeseen. Hän on osoittanut jonkin verran kiinnostusta Samantha Carteria kohtaan.


text: Jacob Carter (Carmen Argenziano) oli Samantha Carterin isä. Hän oli entinen armeijan kenraalimajuri, joka sairastui syöpään ja oli kuolemaisillaan. Sam kuitenkin pelasti hänet ehdottamalla, että hän liittyisi tok'riin. Jacob jakoi ruumiinsa korkea-arvoisen tok'ra Selmakin kanssa ja oli tärkeä apu Maan ihmisille ja osa tok'rien vastarintaliikettä Selmakin kuolemaan saakka. Kun Selmak kuoli, Jacobin ruumis ei kestänyt ja myös Jacob kuoli.


text: Majuri Paul Davis (Colin Cunningham) työskentelee Pentagonissa ja saapuu auttamaan SGC:tä, kun näillä on suurempia ongelmia suhteissa muihin maailmoihin tai vaikeita poliittisia ristiriitoja omalla kotiplaneetallaan.


text: Tohtori Janet Fraser (Teryl Rothery) oli SGC:n lääkäri. Hän adoptoi Cassandra-nimisen, vieraalta planeetalta tulleen tytön ja oli Samantha Carterin hyvä ystävä. Hän hoiti potilaitaan intohimolla ja matkusti toisinaan tähtiportin kautta toisille planeetoillekin ennen kuolemaansa taistelutilanteessa.


text: Ylivääpeli (master sergeant) Harriman (Gary Jones) on SGC:n teknikko, jonka tehtävänä on avata ja sulkea tähtiportti sekä avustaa muissa tehtävissä tarpeen vaatiessa. 6. tuotantokaudella Harriman johti Prometheusta taistelussa Anubiksen laivuetta vastaan.


text: Majuri Charles Kawalsky (Jay Acovone) oli Tähtiportti-elokuvassa mukana ensimmäisessä ryhmässä, joka matkusti tähtiportin läpi. Hän oli Jack O'Neillin hyvä ystävä. Kawalsky oli mukana myös sarjassa, mutta jo sen alkupuolella häneen tunkeutui goa'uld, jota ei pystytty onnistuneesti poistamaan, ja hän kuoli.


text: Senaattori, myöhemmin varapresidentti Robert Kinsey (Ronny Cox) oli juonitteleva poliitikko, jonka tavoitteena oli saada Tähtiportti-ohjelma omiin käsiinsä. Hän yritti moneen otteeseen savustaa SGC:n henkilökuntaa ulos ohjelmasta ja koetti saada NID-järjestölle valtiudet tähtiportin hallintaan. Hän pyrki tähän myös keinoin, jotka eivät kestäneet päivänvaloa. Kinsey olisi halunnut Yhdysvaltain presidentiksi, mutta SGC:n onneksi Henry Hayes peittosi hänet vaalikamppailussa. Kinsey kuoli goa'uldin tunkeuduttua häneen.


text: Tohtori Carolyn Lam (Lexa Doig) on SGC:n vastaava lääkäri (tuotantokaudelta 9 alkaen). Hän on kenraali Hank Landryn tytär. Carolynin ja hänen isänsä välit ovat kireät. Hän suostui työskentelemään SGC:ssä ennen kuin tiesi isänsä johtavan laitosta.


text: Catherine Langford (Elizabeth Hoffman) oli Maan tähtiportin alun perin löytäneen tiedemiehen tytär. Hän esitteli Tähtiportti-ohjelman Daniel Jacksonille, ja hänellä oli hallussaan medaljonki, jonka avulla Daniel sai selville tähtiportin toimintaperiaatteen. Catherine oli innokkaasti mukana Tähtiportti-projektin alkumetreillä ja toimi avustavana asiantuntijana. Koska hän oli myöhemmin jo eläkkeellä, hän ei enää ollut aktiivisesti mukana tähtiporttiin liittyvissä asioissa. Nyttemmin hän on jo kuollut. Catherinen kihlattu Ernest Littlefield (Keene Curtis/Paul McGillion) oli ensimmäinen nykyajan tau'ri, joka käytti tähtiporttia. Hänen tiiminsä onnistui vuonna 1945 aktivoimaan tähtiportin ja Ernest ilmoittautui vapaaehtoiseksi. Hän jäi yksin jumiin vieraalle planeetalle vuosikymmeniksi, kunnes TP-1 mukanaan Catherine saapui pelastamaan hänet viisikymmentä vuotta myöhemmin.


text: Bill Lee (Bill Dow) on SGC:ssä työskentelevä siviilitiedemies ja insinööri. Hän on muun muassa joutunut Daniel Jacksonin kanssa terroristijoukon panttivangiksi Hondurasissa, purkanut goa'uldien räjähtämäisillään olevaa pommia Teal'cin kanssa ja esitellyt tiedekonferenssissa havainnollisesti plasma-asetta. Lee ei ole SGC:n henkilökunnasta kaikkein teräshermoisimmasta päästä ja hänen teknologiset saavutuksensa ovat toisinaan aiheuttaneet enemmän haittaa kuin hyötyä, mutta ylipäätään hän on ollut hyödyllinen lisä SGC:n teknologiatiimissä.


text:
Eversti Maybourne (Tom McBeath) on halveksittu pahanilmanlintu, joka vaikeutti SGC:n toimintaa ja perusti maanalaisen liikkeen, joka kävi maan toisen tähtiportin kautta varastamassa teknologiaa. Kun tämä paljastui, Maybourne tuomittiin maanpetoksesta. Tuomionsa jälkeen hän on auttanut satunnaisesti Jack O'Neilliä tiedoillaan armeijan salaisista operaatioista, ja vaikka hän edelleen työskentelee etupäässä omaksi hyväkseen, hänestä on ollut hyötyä mm. taistelussa goa'uldeja vastaan.
Rodney McKay (David Hewlett) on tiedemies, joka vieraili SGC:ssä ja liittyi myöhemmin osaksi Atlantis-retkikuntaa. Hän on tietoinen älykkyydestään eikä epäile kehuskella sillä varsinkaan Samantha Carterin lähettyvillä, mikä on aiheuttanut jännitystä heidän välilleen. Ks. lisää.


text: Pete Shanahan (David DeLuise) on Samantha Carterin entinen poikaystävä ja kihlattu, joka on ammatiltaan poliisi. Carter jätti hänet, koska oli epätietoinen tunteistaan häntä kohtaan ja tiesi olevansa kiintynyt Jack O'Neilliin.


text: Kersantti Siler (Dan Shea) on satunnaisesti esiintyvä teknikko ja korjaaja SGC:ssä. Hänet kutsutaan paikalle, kun kaivataan remonttimiestä.


text: Elizabeth Weir (Jessica Steen/Torri Higginson) on kansainvälisiin suhteisiin erikoistunut neuvottelija, joka toimi hetken aikaa SGC:n johdossa George Hammondin ylennyksen jälkeen. Myöhemmin hänestä tehtiin Atlantis-retkikunnan johtaja. Ks. lisää.


text: Cassandra (Katie Stuart) on tyttö, jonka TP-1 löysi Hanka-planeetalta. Koko muu väestö planeetalla oli kuollut, ja TP-1 toi tytön Maahan ihmetellen, miten tämä oli selviytynyt massatuhosta. Cassandrasta paljastui goa'uldien asentama aikapommi, joka oli lähellä tuhota koko SGC:n. Tyttö kuitenkin saatiin pelastettua. Tohtori Janet Fraser adoptoi hänet, ja Samantha Carterilla on myös läheinen suhde häneen.


text: Kasuf (Erick Avari) oli abydoslainen kylänpäällikkö ja Daniel Jacksonin vaimon Sha'ren isä. Hänet tavattiin jo Tähtiportti-elokuvassa. Hän oli ensimmäinen vierasplaneettalainen ihminen, jonka kanssa Maan asukkaat tekivät tuttavuutta.


text:
SG-1 tutustuu Linneaan planeetan vankilassa ja auttavat häntä pakenemaan, ennen kuin totuus Linneasta paljastuu..
(Bonnie Bartlett) Myöhemmin he törmäävät samaiseen "maailmojen tuhoajaan" tämän menetettyä muistinsa ja nuorennettua kymmeniä vuosia.


text:
Martin Lloyd (Willie Garson) pakeni planeettaansa uhkaavaa katastrofia maahan. Samalla aluksella tulleet pakolaiset huumasivat Lloydin saadakseen tämän unohtamaan alkuperäisen kotiplaneettansa. Totuuden selvittyä Lloyd palasi kotilaneetalleen vain todetakseen sen tuhoutuneen.
Lloyd käytti tietojaan Tähtiportista luodakseen scifi tv-sarjan "Wormhole Extremen". Myöhemmin Lloyd osallistui myös Wormhole Extreme tv-elokuvan tuottamiseen.


text: Narim (Garwin Sanford) oli tollanilainen, hyväntahtoinen mies, joka ihastui Samantha Carteriin. Hän paljasti tollanilaisten Maata vastaan järjestämän hyökkäysyrityksen ja esti sen toteutumisen. Narim luultavasti kuoli goa'uldien hyökättyä Tollanan planeetalle.


text:
Sha're (Vaitiare Bandera) (elokuvassa Shau'ri) oli Kasufin tytär ja Daniel Jacksonin vaimo. Daniel tapasi hänet Maan ihmisten ensimmäisellä tähtiporttimatkalla Abydos-planeetalla ja meni hänen kanssaan väärinkäsityksen vuoksi naimisiin. Hän rakastui Sha'reen ja jäi tämän kanssa Abydokselle muun retkikunnan palatessa takaisin Maahan. Heti sarjan alussa Apophis-goa'uld kidnappasi Sha'ren ja Daniel liittyi TP-1:een löytääkseen hänet. Apophiksen kuningatar Amonet tunkeutui Sha'ren ruumiiseen pakottaen tämän goa'uldiksi. Daniel yritti loppuun saakka pelastaa Sha'ren, mutta lopulta Teal'cin oli tapettava Sha're/Amonet tämän yrittäessä murhata Danielin.
Skaara (Alexis Cruz) on Abydokselta kotoisin oleva Kasufin poika ja Sha'ren veli. Apophis kidnappasi myös hänet, ja Apophiksen poika Klorel tunkeutui Skaaran ruumiiseen. Kenraali Jack O'Neill piti paljon Skaarasta ja pyrki pelastamaan tämän goa'uldeilta. Toisin kuin Sha're, Skaara onnistuttiinkin pelastamaan ja Klorel karkotettiin hänen ruumiistaan. Goa'uld Anubis hyökkäsi myöhemmin Abydokselle ja tuhosi planeetan, mutta muinaiset nostivat Skaaran ja muut abydonialaiset korkeammalle elämisen tasolle.


text: Bra’tac (Tony Amendola) on Chulak-planeetalla asuva suuri jaffamestari, joka koulutti Teal’cin ja auttoi tätä uskomaan, että goa'uldit ovat epäjumalia. Hänellä on ollut ja on edelleen tärkeä asema jaffojen vastarinnassa, ja hän on auttanut TP-1:tä monet kerrat.


text: Drey'auc (Salli Richardson) oli Teal'cin vaimo ja Rya'cin äiti. Hän kuoli, koska ei halunnut ottaa ruumiiseensa uutta goa'uldia edellisen tultua täysi-ikäiseksi.


text: Gerak (Louis Gossett Jr.) oli Vapaan Jaffavaltion ensimmäinen johtaja. Hän oli konservatiivi ja Teal'cin poliittinen vastustaja. Gerak oli epäluuloinen tau'reja kohtaan eikä halunnut olla näiden kanssa tekemisissä. Myöhemmin Gerakista tehtiin orien saarnaaja, mutta lopulta hän ymmärsi orien petollisuuden. Hän auttoi pelastamaan Maan orien lähettämältä rutolta, minkä vuoksi orit tappoivat hänet.


text: Ishta (Jolene Blalock) on goa'uld Molocin planeetan jaffakapinallisten johtaja ja Teal'cin rakastettu. Moloc oli määrännyt kaikki naispuoliset jaffat tapettavaksi heti näiden synnyttyä, ja Ishta muiden naiskapinallisten kanssa kuljetti tyttölapsia salaa toiselle planeetalle turvaan. Hän toimi myös johtohahmona yleisessä Molocia vastaan kohdistetussa jaffakapinassa. Moloc saatiin surmattua, mutta Baal otti vallan planeetalla. Ishta jatkaa jaffavastarintaliikkeessä.


text: Rak'nor (Obi Ndefo) on jaffajohtaja. Hänen isänsä Del'nor tiesi etteivät goa'uldit olleet jumalia. Del'nor halusi vapauttaa poikansa sorrosta polttamalla tämän otsan tatuoinnin. Isän kuoltua jaffojen vapuden puolesta, Rak'nor lakkasi uskomasta isänsä asiaan ja omistautui Heru'urin palvelemiselle. Rak'nor soluttautui kapinoivien jaffojen joukkoon ja onnistui siten vangitsemaan Teal'cin. Teal'c onnistui kuitenkin käännyttämään Rak'norin Heru'uria ja goa'uldeja vastaan. Siitä lähtien Rak'nor on johtanut jaffakapinallisia.


text: Rya'c (Neil Denis) on Teal'cin poika.


text: Sho'nac (Musetta Vander) oli jaffapapitar ja Teal'cin rakastajatar, joka oppi kommunikoimaan symbioottinsa kanssa, mutta jota symbiootti Tanith lopulta huijasi murhaten Sho'nacin ihmisruumiiseen päästyään.


text: Anubis oli goa'uld, jonka goa'uldien hallinto (Järjestelmäherrat "eng. System Lords") yritti murhata hänen rikostensa tähden. Muinainen Oma Desala kuitenkin, tajuamatta ketä oli auttamassa, auttoi Anubista nousemaan korkeammalle tasolle, jonka jälkeen hän oli pelkkää energiaa ("ascension"). Muut muinaiset eivät kuitenkaan hyväksyneet Oma Desalan toimia ja yrittivät palauttaa Anubiksen takaisin ihmismuotoonsa. Rangaistukseksi Omalle Anubis jätettiinkin kahden olomuodon väliin, jolloin hän kykeni säilyttämään tietoa muinaisista ja heidän teknologiastaan ja toiseksi osaksi raingaistusta ylösnousseet eivät tehneet Anubikselle mitään. Tämä teki Anubiksesta erityisen vaikean voittaa vaikka hän ei voinut käyttää voimia, joita oli saanut ylösnousemuksen yhteydessä. Ennen kuin Oma päätti tuhota Anubiksen - ja samalla itsensä koska rikkoo sääntöjä, Anubis kerkisi tuhota Abydos-planeetan ja melkein sai käsiinsä ("tuomiopäiväntykin") jolla hän olisi tuhonnut kaiken elämän siinä galaksissa paitsi itsensä.


text: Apophis (Peter Williams) oli Tähtiportti-sarjan ensimmäinen ihmisten päävihollinen, jonka tuhoamiseen kului monta vuotta. Teal'c toimi sarjan alussa hänen korkea-arvoisimpana sotilaanaan, mutta kääntyi myöhemmin Apophista vastaan ymmärrettyään, että tämä ei ollut jumala. Apophis tunkeutui Maahan ja myös Abydonia-planeetalle sarjan ensimmäisessä jaksossa kidnapaten mukaansa Daniel Jacksonin vaimon Sha'ren ja tämän veljen Skaaran. Hänen luultiin jo monta kertaa kuolleen, ennen kuin hänet saatiin lopullisesti tuhottua viidennen kauden alussa.


text: Ba'al (Cliff Simon) on voimakas goa'uld, joka Anubiksen ensimmäisen karkotuksen jälkeen otti haltuunsa yhä laajempia alueita. Jack O'Neill tuntee häntä kohtaan henkilökohtaista vihaa, koska jäätyään Ba'alin vangiksi Ba'al kidutti häntä, tappoi hänet useaan otteeseen ja herätti hänet uudestaan henkiin sarkofagin avulla kiduttaakseen häntä lisää. Goa'uldien tuhon jälkeen Ba'al etsi keinoja orien kukistamiseksi pyrkien tähän muun muassa yhteistyöllä tau'rien kanssa. Hän käytti myös likaisia keinoja mm. aivopesemällä jaffajohtajia, myös Teal'cin, käännyttääkseen nämä omalle puolelleen. Ba'al on myös harjoittanut itsensä kloonaamista.


text: Cronus (Ron Halder) oli goa'uld, joka oli omaksunut kreikkalaisen titaanin identiteetin. Hän kuului goa'uldien hallintoon ("System Lords"). Hän oli yksi goa'uldien edustajista Maata suojaavan sopimuksen neuvotteluissa. Cronuksen luotetuin jaffa oli Teal'cin isä. Cronus tappoi hänet, koska hän ei ollut kyennyt voittamaan mahdotonta taistelua. Tämä sai Teal'cin pyrkimään Apophiksen palvelukseen, jotta voisi kostaa Cronukselle. Teal'c onnistuikin saamaan kostonsa Tau'rien avulla.


text: Hathor (Suanne Braun) oli Ran kuningatar, joka oli vangittuna sarkofagissa tuhansia vuosia. Eteläamerikkalaista pyramidia tutkiessaan eräät arkeologit vahingossa vapauttivat hänet. Päästäkseen valtaan ja mahdollisesti pois Maasta Hathor hakeutui Tähtiportin luo. Hän onnistui valtaamaan SGC:n ja yritti muodostaa oman jaffa-armeijan SGC:n miessotilaista huumattuaan nämä. Hathor pakeni portin kautta ja perusti oman tukikohtansa. Oltuaan tuhansia vuosia vangittuna hän tarvitsi tietoja noustakseen takaisin muiden jumalten joukkoon. Hän kidnappasi O'Neillin, Carterin ja Danielin, joilta yritti hämäyksen keinoin saada tietoja. Teal'c ja Kenraali Hammond onnistuivat kuitenkin auttamaan heitä pakenemisessa ja O'Neill tappoi Hathorin.


text: Nirrti (Jacqueline Samuda) omaksui intialaisen kuoleman ja tuhon jumalan identiteetin. Hän on tunnettu tieteellisistä kokeistaan muokata ihmisen evoluutiota ja kehittämästään näkymättömyysteknologiasta. Tutkimuksiaan edistääkseen – tai niitä salatakseen – hän on murhannut muun muassa kokonaisen planeetan väestön. Nirrti oli alun perin osa goa'uldien hallintoa ("System Lords") mutta karkotettiin, kun tämä yritti estää Maata suojaavan sopimuksen vahingoittamalla Cronusta. Nirrtin tappoivat hänen itsensä geenimanipuloimat ihmiset, joille paljastui ettei hän ollutkaan jumala ja että hän oli tuhonnut heidän kansansa.


text: Osiris (Anna-Louise Plowman) oli goa'uld-muodossaan vangittuna kanooppi-astiaan Egyptissä. Vapauduttuaan hän otti isännäkseen Daniel Jacksonin entisen tyttöystävän, arkeologi Sarah Gardnerin. Osiris pakeni Maasta Egyptiin piilotetulla Al'Kesh-aluksella ja liittyi Anubiksen joukkoihin. Myöhemmin hänet saatiin vangittua, ja hänet poistettiin Sarah Gardnerin ruumiista.


text: Ra (Jaye Davidson) oli Tähtiportti-elokuvan arkkivihollinen, ikivanha goa'uld joka orjuutti Abydonian kansaa. Jack O'Neil joukkueineen sai hänet lopulta tuhottua, ja abydonialaiset vapautuivat.


text: Sokar (David Palffy) oli goa'uld, joka oli omaksunut Paholaisen identiteetin ja kehitti hyvinkin helvettiä muistuttavan vankilan. Jacob Carterin jouduttua Sokarin vangiksi Netu-kuuhun TP-1 onnistui vapauttamaan hänet ja samalla tuhoamaan Sokarin aluksineen.


text: Tanith (Peter Wingfield) oli goa'uld, jonka kanssa Teal'cin rakastajatar Sho'nac eli symbioosissa ennen kuolemaansa. Sho'nauc pystyi kommunikoimaan symbioottinsa kanssa ja uskoi kääntäneensä sen goa'uldien vastaiseksi. Kun Tanith liittyi Sho'nacin avustuksella tok'riin, hän kuitenkin petti Sho'nacin ja murhasi tämän. Teal'c vannoi Tanithille kostoa ja tappoi tämän lopulta.


text: Yu (Vince Crestejo) on goa'uld, joka on omaksunut muinaisen Kiinan keisarin identiteetin. Yu on rotunsa edustajaksi jokseenkin armolias. Cronuksen ja Nirrtin lisäksi Yu osallistui asgardien kanssa neuvotteluihin Maata suojaavan sopimuksen perustamiseksi ja piti Maan puolia sopimusta valmisteltaessa. Hän on myös auttanut ihmisiä toimimaan muita goa'uldeja vastaan, kun siitä on ollut hänelle hyötyä. Yun oletetaan kuolleen RepliCarterin puukotettua häntä.


text: Heru'ur oli goa'uld ja voimakas järjestelmäherra, joka on pelätty myös muiden goa'uldien keskuudessa. Hän oli Ran ja Hathorin lapsi ja isänsä tavoin Horus-(kotka)kaartilaisten johtaja. SG-1 sai hänet hengiltä onnistuttuaan juonimaan Apophiksen tuhoamaan Heru-urin laivastoineen sabotoituaan näiden käymät neuvottelut.


text:
Ks. "Jacob Carter" ylempää kohdasta "tau'rit".
Martouf (J.R. Bourne) oli korkea-arvoinen tok'ra, joka auttoi TP-1:tä moneen otteeseen ja jolla oli tunteita Samantha Carteria kohtaan. Carter toimi hetken aikaa ruumiina tok'ra Jolinarille, joka oli Martoufin rakastettu. Martouf tunsi Jolinarin läsnäolon Carterissa, mutta myöhemmin Carter sai tietää Martoufin rakastaneen häntä omana itsenään. Martouf joutui goa'uldien juonen kohteeksi ja hänet ohjelmoitiin yrittämään tappaa Amerikan presidentti. Hän ei kuollut ihmisten luoteihin vaan vasta kun Samantha ampui häntä zat-aseella 2 kertaa. Hänen sisällään asunut symbiootti Lantash selviytyi ja säilytti Martoufin muistot itsessään.


text: Selmak oli tok'ra, joka eli Carterin isän Jacob Carterin ruumiissa.


text: Freyr oli yksi asgardien neuvoston jäsenistä ja K'Tau-planeetan suojelija. Hänellä oli huonompi huumorintaju kuin Thorilla, mutta hän suostui pyytämään ihmisten apua, kun Thor oli jäänyt Anubiksen vangiksi.


text: Thor oli hyväntahtoinen asgard-laivaston ylikomentaja, joka tutustui erityisesti Jack O'Neilliin ja Daniel Jacksoniin. Hän suojeli Cimmeria-planeettaa, jossa hänen uskottiin olevan meidän silmiimme viikingiltä näyttävä jumala. Itse asiassa Thor oli pieni, harmaa ja hauraan näköinen avaruusolento, jonka tahto oli kuitenkin rautainen ja oikeudenmukainen.


text: Oma Desala (Mel Harris) on muinainen ja omistautunut auttamaan ihmisiä nousemaan korkeammalle tasolle muinaisten joukkoon. Hän on syrjitty muiden muinaisten joukossa toimiensa takia. Oma Desala on myös ottanut Aphopiksen ja Sha'ren pojan Shifun huolehdittavakseen. Hän opetti Shifun kieltämään tietonsa ja geneettisen muistinsa, jonka jälkeen tämä pystyi nousemaan korkeammalle tasolle. Oma Desala on auttanut sekä Daniel Jacksonia, Abydoksen kansaa sekä vahingossa myös Anubista nousemaan korkeammalle tasolle.


text:
TP-1 löysi Orlinin (Sean Patrick Flanery/Cameron Bright) planeetalta, jonne muut muinaiset olivat tuominneet tämän jäämään ikuisesti. Orlin oli aikoinaan saapunut kyseiselle planeetalle ja säälinyt sen goa'uldien hyökkäyksen kohteeksi joutuneita ihmisiä. Vastoin muinaisten sääntöjä hän hääti pois goa'uldit, minkä takia muut muinaiset rankaisivat häntä. Orlin saapui TP-1:n tietämättä näiden mukana Maahan ja otti myöhemmin itselleen ihmismuodon pystyäkseen kommunikoimaan Samantha Carterin kanssa. Heillä oli lyhyt suhde, ennen kuin Orlin joutui palaamaan takaisin planeetalleen viranomaisten saatua selville hänen olemassaolostaan ja jahdattua häntä. Planeetalla tau'ri-sotilas ampui Orlinin, mutta muinaiset nostivat hänet takaisin luokseen, sillä he uskoivat hänen tehneen sovituksen. Myöhemmin Orlin palasi lopullisesti Maahan, tällä kertaa nuoren pojan muodossa. Hän luopui toistamiseen muinaisuudestaan, koska halusi auttaa tau'reja taistelemaan oreja vastaan. Hänen avullaan pystyttiinkiin kehittämään vastalääke orien levittämää ruttoa vastaan, ja lisäksi hän kertoi tau'reille tärkeitä tietoja oreista. Muinaisten tieto kuitenkin rasitti hänen ihmisaivojaan siinä määrin, että hän unohti pian kaiken, hänen aivonsa vaurioituivat ja hän asuu nykyään ihmisten hoitokodissa.Chaka (Dion Johnstone/Patrick Currie) on unasien rotuun kuuluva olento ja Daniel Jacksonin ystävä. Häneen tutustuttiin ensimmäisen kerran P3X-888-planeetalla, missä hän kidnappasi Danielin aikeenaan todistaa voimansa paikallisessa unas-uroksen aikuistumisriitissä. Daniel oli tarkoitus uhrata unasien juhlamenoissa, mutta Chaka ystävystyi hänen kanssaan ja alkoi epäröidä Danielin luovuttamista heimolleen. Tämän vuoksi Chaka joutui tappeluun heimopäällikkönsä kanssa, jolloin hän voitti tämän ja nousi itse heimon alfauroksen asemaan. Myöhemmin Chaka ryöstettiin ihmisten orjaksi vieraalle planeetalle, mistä TP-1 saapui vapauttamaan hänet. Chaka jäi planeetalle auttamaan muita orjuutettuja unaseja ja onnistuikin vapautusliikkeessään, jolloin hän nousi arvostettuun asemaan unasien keskuudessa. Chaka on myös auttanut tau'reja pääsemään yhteisymmärrykseen vieraan unas-heimon kanssa, kun tau'rit halusivat harjoittaa alueella kaivostoimintaa ja paikalliset unasit vastustivat aietta jyrkästi.
Lopulta paikalliset unasit kuitenkin päättivät itse hoitaa kaivos toiminnan maan ihmisten apuna tavoitteena gou'auldien tuho


text: Reese (Danielle Nicolet) oli ihmisen luoma, hyvin inhimillisen oloinen androidi, jonka valmistusprosessissa tapahtui kuitenkin kohtalokas virhe. Tämä teini-ikäiseltä tytöltä näyttävä kone rakensi alkuperäiset replikaattorit itseään palveleviksi leluikseen. Myöhemmin hän menetti replikaattoreiden hallinnan, jolloin nämä alkoivat tuhota kaikkea ympäriltään mukaan lukien Reesen oman kotiplaneetan. TP-1 löysi Reesen tutkimusmatkallaan ja vei hänet pahaa aavistamatta Maahan, missä uusi replikaattorikatastrofi oli päästä valloilleen. Replikaattorit saatiin kuitenkin tuhottua ja Daniel Jacksonin järkytykseksi Jack O'Neill ampui Reesen tehden tämän lopullisesti toimintakyvyttömäksi. Tau'rit lahjoittivat Reesen ruumiin asgardeille myöhempiä tutkimuksia varten siinä toivossa, että hänen jäänteidensä avulla voitaisiin keksiä suojakeino replikaattoreita vastaan.


text: Viidennen luoma Samantha Carter replikaattori-klooni. RepliCarter kääntyy myöhemmin luojaansa vastaan ja tappaa tämän ja aiheuttaa tuhoa ympäri galaksia johtaen replikaattoreita kunnes SG-1 tuhoaa tuomiopäiväntykillä kaikki replikaattorit, mukaan lukien RepliCarterin galaksista.


text: Viides (Patrick Currie) oli ihmishahmoinen replikaattori, jolla oli ihmismäisiä tunteita. Hän rakastui Samantha Carteriin, ja Carterin uskoteltua hänelle TP-1:n ottavan hänet mukaansa hän auttoi TP-1:en pakenemaan replikaattorien hallitsemalta planeetalta. TP-1 kuitenkin petti hänet, mikä katkeroitti hänet ja sai hänet janoamaan kostoa. Viides kidnappasi Carterin ja kehitti tästä replikaattoriversion, RepliCarterin. Hänen tarkoituksensa oli lähettää RepliCarter tuhoamaan Maa. Vallanhimoinen RepliCarter kuitenkin petti Viidennen ja tappoi tämän.


title: Suorakylvö

text: Suorakylvö tarkoittaa viljeltävän kasvin siementen kylvämistä muokkaamattomaan maahan, edellisen kasvin sänkeen.


title: Suorakylvö

text: Suorakylvö on oleellinen osa Yhdistyneiden kansakuntien määrittelemää CA-viljelyä. CA-viljely () on yleisnimitys viljelymenetelmille, jotka säästävät ympäristöä estämällä eroosiota ja pidättämällä maaperän orgaanisia hiiliyhdisteitä vapautumasta ilmakehään hiilidioksidiksi. Näitä ovat suorakylvön lisäksi erilaiset kevytmuokkausmenetelmät. CA-viljely ei ole luomuviljelyä, vaan torjunta-aineita ja lannoitteita voidaan käyttää samalla tavoin kuin perinteisessä viljelyssä.


title: Suorakylvö

text: Suorakylvö on menetelmä, jossa siemen kylvetään muokkaamattomaan maahan. Suorakylvöksi ei virallisesti lasketa menetelmää, jossa maata muokataan kylvön yhteydessä. Muokkaamista kylvön yhteydessä voidaan suorittaa kylvökoneen eteen liitettävällä esimuokkaimella tai muokkain voi olla kiinteä osa kylvökonetta. Tällöin on kyse yhden ajokerran kylvömenetelmästä. Rajanveto suorakylvön ja yhden ajokerran menetelmän välilä on vaikeaa, koska suorakylvökoneen kylvövannaskin muokkaa maata aina jonkin verran.


title: Suorakylvö

text: Karjanlannan käyttö on suorakylvössä mahdollista. Esimerkiksi lietelantaa voi levittää peltoon kasvukauden ulkopuolella, jos maa asianmukaisesti mullataan sen jälkeen. Syksyllä lietelantaa saa levittää pellolle ennen syysviljan suorakylvöä. Yksi mahdollinen tapa on levittää lietalantaa kasvustoon.


title: Suorakylvö

text: 1930-luvulla Yhdysvaltojen keskiosaa koettelivat valtavat pölymyrskyt (Dust Bowl). Syynä olivat pitkään jatkunut kuivuus ja tuuli, joka irroitti hienon pintamaan. Alueella ei luonnontilaisena esiintynyt vastaavia myrskyjä, koska kasvillisuus sitoi maata. Alueelle levinnyt maanviljelys kuitenkin muutti luontaista maaperää. Kyntöauran ja muiden muokkausmenetelmien käyttö aiheutti sen, että hienoa maa-ainesta oli aina sitoutumattomana maan pinnalla. Katastrofin seurauksena aloitettiin ympäristöä säästävien viljelymenetelmien kehittely.


title: Suorakylvö

text: Suorakylvön yksi tärkeimmistä tavoitteista on torjua eroosiota. Suorakylvö muistuttaa ympärivuotista kasvipeitteisyyttä ja sillä voimakas eroosiota torjuva vaikutus, koska kasvinjätteet ja juuret sitovat maata. Suorakylvössä kasvinjätteet jäävät maan pintakerrokseen, joka lisää orgaanisen aineksen eli humuksen määrää maan pinnalla. Myös lisääntyneellä humuksella on eroosiota ehkäisevä vaikutus. Toinen tärkeä merkitys orgaanisella aineksella on maan mururakenteen parantaminen. Mururakenteen paraneminen johtaa pellon parempaan vesitalouteen, jonka seurauksena pinnan kuorettumisriski pienenee ja maan tiivistyminen vähenee. Tämän seurauksena ympäristölle haitallinen ravinteiden pintavalunta vähenee.


title: Suorakylvö

text: Yksi pellon vesitaloutta parantava tekijä ovat lierot, jotka hajottavat kasvinjätettä maan pinnalla ja kaivavat peltoon käytäviä, joita pitkin ylimääräinen vesi imeytyy maaperään. Vesitalouden kannalta lieroista tärkein on kasteliero, joka voi kaivautua jopa metrin syvyyteen. Koska suorakylvössä lierojen tekemiä käytäviä ei rikota esimerkiksi kyntämällä, niistä tulee vuosien mittaan tärkeä pellon hyvää vesitaloutta edistävä tekijä. Lierokäytävien puuttuminen voikin suorakylvön alkuvaiheessa tuottaa ongelmia, kun vesi jääkin seisomaan pellon pinnalle. Suorakylvö tarjoaa lieroille edulliset olosuhteet, joten niiden määrä lisääntyy ajan myötä suorakylvöön siirtymisen jälkeen.


title: Suorakylvö

text: Maan muokkaustarpeen poistuminen johtaa säästöihin polttoainekuluissa ja vähentää viljelijän työmäärää. Tarvittavien maatalouskoneiden määrä on pienempi, joka osaltaa pienentää investointikustannuksia tulevaisuudessa.


title: Suorakylvö

text: Perinteisellä muokkauksella ja myöskin kevytmuokkauksella pystytään pitämään rikkakasvit kurissa. Torjunnan tarve ei välttämättä olennaisesti lisäänny suorakylvössä, mutta rikkakasvien tyyppi muuttuu. Juurien ja juurakkojen avulla leviävät kasvit saattavat vähentyä, mutta siemenlevintäiset heinämäiset kasvit vastaavasti lisääntyä. Suorakylvön on kuitenkin todettu vähentävän rikkakasvien siemenpankkia.


title: Suorakylvö

text: Pellon pinnalle jätetty kasvinjäte suosii kasvitauteja. Kasvitautien määrä riippuu useasta tekijästä. Tärkeintä on huolehtia riittävästä viljelykierrosta ja käyttää elinvoimaista, peitattua kylvösiementä.


title: Suorakylvö

text: Itse kylvömenetelmään liittyy useita riskejä, joten suorakylvön täydellinen onnistuminen on usean tekijän summa. Yksi orastumista vaikeuttava tekijä on ns. hiuspinni-ilmiö, jossa kylvökoneen kiekko taittaa oljen kylvövaon pohjalle estäen siemenen maakosketuksen ja näin ollen vaikeuttaa siemenen itämistä. Kylvöajankohta on suorakylvössä perinteistä menetelmää tärkeämpi. Sänkipelto kuivuu keväällä kylvökuntoon hitaammin kuin muokattu, koska tumma muokattu maa sitoo enemmän lämpöä kuin vaalea sänkipelto ja kasvinjätteet estävät osaltaan kosteuden haihtumista sänkipellon pinnasta. Riskinä on varsinkin savimailla, että pelto ei ole riittävästi kuivunut kylvöhetkellä, mistä seuraa, että kylvövako jää auki. Hyvän itämisen edellytyksenä on, että siemenen ympärille saadaan maaperästä kosteita muruja. Lisäksi sadevesi voi hukuttaa siemenen. Toisaalta pelto voi myös kuivua liikaa, jolloin siemen ei saa riittävää kosteutta itääkseen.


title: Tumba (Botkyrka)

text: Tumba on Botkyrkan kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa. Tumban taajama kuuluu pääosin Botkyrkan kuntaan, mutta länsiosa siitä kuuluu myös Salemin kuntaan. Koko taajamassa oli vuoden 2010 lopussa 37 852 asukasta. Siitä 22 647 asui Botkyrkan kunnassa ja 15 205 Salemin kunnassa. Kyseessä on Ruotsin suurin taajama, joka ei ole entinen kaupunki.


title: Tumba (Botkyrka)

text: Tumba sai alkunsa rautatiepaikkakuntana joka kasvoi tiiviisti radan varteen. Vanha asemarakennus säilyi 1990-luvun puoliväliin kunnes se purettiin uuden matkakeskuksen tieltä. Tumbassa toimii oma syyrialais-ortodoksinen seurakunta, mikä viittaa merkittävään syyrialaistaustaiseen väestöryhmään.


title: Tumba (Botkyrka)

text: Tumbassa toimivassa Tumba gymnasiumissa on 1 000 oppilasta. Kuninkaallisella teknisellä korkeakoululla ja Södertörns högskolalla on myös toimintaa Tumbassa.


title: Tumba (Botkyrka)

text: Tumbassa on sijainnut vuodesta 1755 Ruotsin valtionpankin setelipaperitehdas, joka myytiin vuonna 2001 Crane AB -yritykselle. Paikkakunnan toinen suuryritys on Alfa Laval. Tumbasta tulee maailmallakin mainetta saanut metalliyhtye Amon Amarth.


title: John Landis

text: John Landis (s. 3. elokuuta 1950 Chicago) on yhdysvaltalainen elokuvaohjaaja, kirjailija ja näyttelijä. Hänet tunnetaan muun muassa Delta-jengin, Vaihtokauppojen ja Blues Brothersin ohjaajana. Landis on myös ohjannut Michael Jacksonin musiikkivideot "Thriller" ja "Black or White". Landis on naimisissa puvustaja Deborah Nadoolman Landisin kanssa.


title: John Landis

text: Ohjaajan uraan mahtuu mukaan myös synkkä pilvi. Vuonna 1982 Landis ohjasi omaa osuuttaan "Hämärän pelottavat varjot" -episodielokuvaan. Kuvausten aikana näyttelijä Vic Morrow sekä kaksi vietnamilaista lapsinäyttelijää kuolivat helikopterin leimahdettua liekkeihin. Landis sai syytteen kuolemantuottamuksesta, mutta oikeus vapautti hänet myöhemmin.


title: Tumba

text: Tumba voi tarkoittaa ainakin seuraavia asioita ja henkilöitä:


title: Oasiksen diskografia

text: Rock-yhtye Oasiksen diskografia.


title: Oasiksen diskografia

text: Maailmanlaajuiset myyntiluvut ovat arvioita. Albumien maailmanlaajuisen kokonaismyynnin arviot saattavat vaihdella 55:stä aina 75 miljoonaan.


title: Karhunputki

text: Karhunputki ("Angelica sylvestris") on sarjakukkaisiin kuuluva, melko korkea kasvi. Hyönteispölytteisen karhunputken kukinnoilla liikkuu medenhaussa paljon hyönteisiä, kuten harsosääskiä ja kukkakärpäsiä. Kasvi kukkii juhannuksesta elokuuhun.


title: Karhunputki

text: Karhunputken ontto, kova varsi kasvaa 1–2 metrin mittaiseksi. Putken läpimitta voi olla yli 2 cm. Se on alhaalta violetti, ylhäältä vihreä. Lehdet muodostuvat pareittain sijaitsevista lehdyköistä. Lehtituppi on pullistunut. Kukinto on pallomaisista osista muodostuva sarja, itse kukat vihertävänvalkoisia. Kukat tuoksuvat imelältä.


title: Karhunputki

text: Karhunputkea tavataan Euroopassa ja Siperian havumetsävyöhykkeellä.


title: Karhunputki

text: Karhunputki kasvaa aukeilla paikoilla kuten rannoilla ja pellonreunoilla.


title: Karhunputki

text: Karhunputkea on käytetty värjäykseen, ja sen juurta lääkkeenä sekä nälänhädän aikana ravinnon lähteenä. Ravintokäytössä on oltava varovainen, sillä karhunputkea muistuttavista kasveista moni on myrkyllinen, muun muassa myrkkykeiso ja myrkkykatko. Jättiputkia kutsutaan joskus virheellisesti karhunputkiksi, kenties siksi, että ukonputki on ruotsiksi "björnloka". Karhunputkea on käytetty myös rohdoskasvina ja sen vaikutukset ovat samankaltaisia kuin lähisukulaisensa väinönputken. Karhunputkea käytetään ruuansulatus- ja virtsatievaivoihin, höyryhengitykseen ja ihon desinfiointiin.


title: Scream 2

text: Scream 2 on Wes Cravenin ohjaama yhdysvaltalainen slasher-kauhuelokuva vuodelta 1997. Se on Screamin (1996) jatko-osa ja sarjan kolmatta osaa, Scream 3 (2000), edeltävä osa. Neljännen elokuvan kuvaukset alkoivat vuonna 2009 ja elokuva ilmestyi 15. huhtikuuta 2011.


title: Scream 2

text: Kaksi nuorta, Maureen Evans ja Phil Stevens tapetaan elokuvateatterissa Stabin ensi-illassa. Stab on elokuva, joka perustuu alkuperäisen Screamin tapahtumiin.


title: Scream 2

text: Sidney Prescott on muuttanut opiskelemaan collegeen. Sidneyllä on uusia ystäviä, Hallie ja Mickey sekä poikaystävä Derek. Collegen opiskelija, Casey "Cici" Cooper surmataan ja murhaaja hyökkää jälleen Sidneyn kimppuun, mutta epäonnistuu yrityksessään. Sidneyn vanha ystävä Dewey Riley saapuu auttamaan tätä. He saavat avukseen myös vanhan tutun toimittajan Gale Weathersin. Gale Weathers tajuaa, että uhrien nimet ovat samankaltaisia, kuin Woodsboron uhreilla. Kohta Sidneyn vanha ystävä Randy Meeks kuolee, ja ruumiita alkaa kasaantumaan. Gale ja Dewey lähtevät tutkimaan uuden kameramiehen, Joel Jonesin ottamia videoita studiolle, missä murhaaja hyökkää Deweyn kimppuun, mutta tämä selviää. Sidney on lähtemässä turvamiehiensä, etsivä Richardsin, etsivä Andrewsin ja ystävänsä Hallien kanssa turvaan, mutta kun etsivät ja Hallie murhataan, Sidney pakenee samalle studiolle, missä Dewey ja Gale ovat. Kohta Sidney kohtaa murhaajan, joka osoittautuu hänen ystäväkseen. Murhaaja on Mickey. Kohta näyttämön takaovesta tulee sisään Billy Loomisin äiti, joka on ottanut valenimekseen Debbie Salt. Mrs. Loomis kostaa Sidneylle poikansa kuolemasta, Ja Mickey ampuu Derekin. Kohta Mrs. Loomis ampuu Mickeyn, ja saa Galen kylkeen osuman. Gale kuitenkin selviää. Kohta Cotton Weary ilmestyy kuvioihin ja ampuu Mrs. Loomisin, jolla on veitsi Sidneyn kaulalla. Sidney selviää Cottonin avustuksella, ja Dewey kiidätetään välittömästi sairaalaan.


title: Soluelin

text: Soluelimet eli soluorganellit ovat solun "elimiä": solun sisäisiä rakenteita, jolla on jokin erikoistunut tehtävä. Näitä ovat tuman lisäksi esimerkiksi mitokondrio ja vain kasvisoluilla esiintyvä viherhiukkanen sekä solulimakalvosto ja siihen liittyvät Golgin laite ja lysosomit.


title: Soluelin

text: Soluelimet ovat joko lipidikalvon ympäröimiä tai kalvottomia (ribosomit ja sytoskeleton). Lipidikalvon sisällä ovat mitokondriot, endoplasmakalvosto, golginlaite, lysomit ja tuma.


title: Soluelin

text: Soluelinten luokittelusta on olemassa useita erilaisia näkemyksiä. Laajan ja yleisimmän määritelmän mukaan kaikki solun sisäiset erikoistuneet rakenteet () ovat soluelimiä, kun taas kaikkein tiukimman määritelmän mukaan vain endosymbioosin tuloksena bakteereista syntyneet, kalvopäällysteiset DNA:ta sisältävät rakenteet kuten mitokondrio ja viherhiukkanen ovat soluelimiä.


title: Soluelin

text: Solun aineenvaihdunta ja muu sisäinen toiminta kuten DNA:n kahdentuminen, RNA:n lähettämä viestintä sekä proteiinisynteesi tapahtuvat soluelimissä ja solulimassa. Lisäksi soluelimillä on erilaisia tehtäviä mikrobien torjunnassa sekä immuunijärjestelmän ylläpidossa.


title: Navigator (julkaisu)

text: Navigator on kuusi kertaa vuodessa ilmestyvä sitoutumaton merialojen ammattilehti. Lehdessä kerrotaan merenkulkuun, varustamotoimintaan, laivanrakennukseen ja satamatoimintoihin liittyvistä asioista. Vuoden ensimmäinen ja neljäs numero ovat englanninkielisiä julkaisuja, joita jaetaan laajalti mm. kansainvälisillä alan messuilla.


title: Samantha Stosur

text: Samantha ”Sam” Stosur (s. 30. maaliskuuta 1984 Brisbane) on australialainen tennispelaaja. Hän on voittanut 26 nelinpeliturnausta, joista 20 yhdysvaltalaisen Lisa Raymondin kanssa, sekä yhdeksän WTA-kiertueen kaksinpeliturnausta, joista merkittävimpänä Yhdysvaltain avoimet 2011. Grand Slam -turnauksen nelinpelin Stosur on voittanut kolmasti: Yhdysvaltain avoimissa 2005, Ranskan avoimissa 2006 ja Australian avoimissa 2019. Sekanelinpelin mestaruuden hän on voittanut Australian avoimissa vuonna 2005 sekä Wimbledonissa vuosina 2008 ja 2014.


title: Samantha Stosur

text: Stosur siirtyi ammattilaispelaajaksi vuonna 1999 pelaten ITF-turnauksia. Seuraavana vuonna hän osallistui Australian avointen karsintoihin. Vuonna 2001 hän voitti neljä ITF-turnausta peräkkäin. Vuonna 2002 hän pelasi ensimmäisen kerran Grand Slam -turnauksen pääsarjassa, kun hän sai villin kortin Australian avoimiin. Hän hävisi ensimmäisen kierroksen ottelunsa Gréta Arnille. Vuonna 2003 Stosur voitti ensimmäisen WTA-tason ottelunsa, kun hän päihitti Australian avoimissa 31:nneksi sijoitetun Conchita Martínezin. Toisella kierroksella Stosur voitti Vanessa Webbin, mutta hävisi kolmannella kierroksella Daniela Hantuchoválle.


title: Samantha Stosur

text: Vuonna 2004 Stosur pääsi Gold Coastin WTA-turnauksessa välieriin. Australian avoimissa hän voitti avauskierroksella Silvija Talajan, mutta hävisi toisella kierroksella Aniko Kaprosille. Maaliskuussa pelatussa Acapulcon WTA-turnauksessa Stosur selviytyi puolivälieriin ja seuraavassa turnauksessa, Indian Wellsissä kolmannelle kierrokselle. Ranskan avointen ensimmäisellä kierroksella hän hävisi Anna-Lena Grönefeldille. Birminghamin WTA-turnauksen kolmannella kierroksella hän hävisi Marija Šarapovalle. Ateenan olympialaisissa Stosur hävisi ensimmäisellä kierroksella Chanda Rubinille. Yhdysvaltain avoimissa hän pääsi toiselle kierrokselle voitettuaan Virginie Razzanon. Toisella kierroksella hän hävisi Nadja Petrovalle. Syys-lokakuussa hän hävisi Soulin puolivälierissä ja Tokion toisella kierroksella Šarapovalle.


title: Samantha Stosur

text: Tammikuussa 2005 Stosur hävisi Gold Coastin turnauksen loppuottelussa Patty Schnyderille. Seuraavassa turnauksessa Sydneyssä hän pääsi loppuotteluun saatuaan luovutusvoitot Lindsay Davenportista ja Jelena Dementjevasta, mutta hävisi sitten Alicia Molikille. Australian avointen avauskierroksella hän hävisi Amélie Mauresmolle. Ranskan avoimissa hän hävisi toisella kierroksella Nathalie Dechylle. Wimbledonissa ja Yhdysvaltain avoimissa hän hävisi avauskierroksen ottelunsa.


title: Samantha Stosur

text: Australian avoimissa 2006 Stosur voitti kaksinpelin toisella kierroksella tulevan maailmanlistan ykkösen, turnauksessa 21:nneksi sijoitetun Ana Ivanovićin ja selviytyi Sybille Bammerin voitettuaan neljännelle kierrokselle, jolla hän hävisi entiselle maailmanlistan ykköselle Martina Hingisille. Tokion WTA-turnauksessa hän pääsi puolivälieriin, jossa hävisi ykköseksi sijoitetulle Marija Šarapovalle. Toukokuussa 2006 hän hävisi Prahan loppuottelussa Shahar Pe'erille. Ranskan avoimissa Stosur hävisi avauskierroksella Ana Ivanovićille. Wimbledonissa hän selviytyi toiselle kierrokselle voitettuaan Michaëlla Krajicekin. Toisella kierroksella hän hävisi maailmanlistan ykköselle, Amélie Mauresmolle. Stanfordin WTA-turnauksessa Stosur pääsi puolivälieriin, jossa hävisi Nicole Vaidišoválle. New Havenin WTA-turnauksessa hän pääsi karsintojen kautta pääsarjaan. Turnauksen puolivälierissä hän voitti Marion Bartolin, mutta hävisi välierissä Lindsay Davenportille. Yhdysvaltain avoimissa Stosur hävisi ensimmäisellä kierroksella Lucie Šafářoválle. Lokakuun lopulla Stosur selviytyi puolivälieriin Linzin WTA-turnauksessa.


title: Samantha Stosur

text: Vuonna 2007 Stosur hävisi Australian avointen toisella kierroksella Jelena Kostanić Tošićille. Ranskan avoimissa 2007 Stosur selviytyi kaksinpelissä kolmannelle kierrokselle, mutta hävisi sitten kuudenneksi sijoitetulle Nicole Vaidišoválle. Wimbledonissa hän hävisi toisella kierroksella Milagros Sequeralle ja Yhdysvaltain avointen ensimmäisellä kierroksella Alizé Cornetille.


title: Samantha Stosur

text: Vuonna 2008 Stosur aloitti kauden vasta huhtikuussa pelaten aluksi ITF-turnauksissa. Ranskan avoimissa hän voitti Shahar Pe'erin, mutta hävisi toisella kierroksella Petra Kvitoválle. Eastbournen WTA-turnauksessa hän pääsi välieriin. Wimbledonissa Stosur hävisi turnauksen toisella kierroksella Nicole Vaidišoválle. Pekingin olympialaisissa Stosur voitti Sara Erranin, mutta hävisi toisella kierroksella Serena Williamsille. Yhdysvaltain avointen ensimmäisellä kierroksella hän hävisi Venus Williamsille. Syyskuussa Soulin loppuottelussa Marija Kirilenko oli häntä parempi kolmessa erässä.


title: Samantha Stosur

text: Vuonna 2009 Stosur pääsi Australian avoimissa kolmannelle kierrokselle voitettuaan Sabine Lisickin toisella kierroksella. Kolmannella kierroksella hän hävisi Jelena Dementjevalle. Ranskan avoimissa 2009 hän voitti ensimmäisellä kierroksella Francesca Schiavonen erin 6–4, 6–2, toisella kierroksella Yanina Wickmayerin 6–3, 4–6, 6–4, kolmannella kierroksella neljänneksi sijoitetun Jelena Dementjevan 6–3, 4–6, 6–1, neljännellä kierroksella Virginie Razzanon 6–1, 6–2 sekä puolivälierissä Sorana Cîrstean 6–1, 6–3. Välierissä hän hävisi Svetlana Kuznetsovalle lukemin 4–6, 7–6(5), 3–6. Turnauksen jälkeen hän nousi ensi kertaa urallaan WTA:n kaksinpelin maailmanlistalla 20 parhaan joukkoon.


title: Samantha Stosur

text: Ranskan avoimessa turnauksessa 2010 hän nousi suuren yleisön tietoisuuteen pääsemällä finaaliin asti voittaen muun muassa entiset maailmanlistan ykköset, Justine Heninin ja Jelena Jankovićin sekä nykyisen maailmanlistan ykkösen, Serena Williamsin. Finaalissa hän joutui kuitenkin nöyrtymään Francesca Schiavonelle suoraan kahdessa erässä 6–4, 7–6(2).


title: Samantha Stosur

text: Ensimmäisen Grand Slam -turnausvoittonsa kaksinpelissä Stosur saavutti Yhdysvaltain avoimissa 2011, jossa hän voitti loppuottelussa Serena Williamsin luvuin 6–2, 6–3.


title: Angela Bowie

text: Mary Angela ("Angie") Bowie, o.s. Barnett (s. 1949 Kypros) on yhdysvaltalainen malli, näyttelijä, muusikko ja kirjailija. Hän oli vuosina 1970–1980 naimisissa rocktähti David Bowien kanssa.


title: Angela Bowie

text: Bowien perhe asui Kyproksella, missä hänen isänsä työskenteli yhdysvaltalaiselle yhtiölle. Hän opiskeli Yhdysvalloissa, Sveitsissä ja Britanniassa. Hän tapasi David Bowien 1969 ja oli tämän uran alussa yksi merkittävimmistä vaikuttajista.


title: Angela Bowie

text: Angela ja David avioituivat Kentissä 19. maaliskuuta 1970. Angela otti tällöin käyttöön sukunimen Bowie siitä huolimatta, että se ei ollut edes hänen miehensä oikea nimi. Pari sai 30. toukokuuta 1971 pojan Duncan Zowie Haywood Jones. He erosivat 8. helmikuuta 1980, ja Angela meni myöhemmin uusiin naimisiin Drew Bloodin kanssa. Heillä on vuonna 1980 syntynyt tytär Stacia.


title: Angela Bowie

text: Bowie on kirjoittanut elämäkerrallisen teoksen "Backstage Passes: Life On the Wild Side with David Bowie". Hän on avoimesti biseksuaalinen.


title: Isontalon Antti ja Rannanjärvi

text: Isontalon Antti ja Rannanjärvi on suomalainen kansanlaulu, jossa kerrotaan kolmesta häjystä, nimiltään Antti Isotalo, Antti Rannanjärvi ja Jaakko Pukkila, sekä Kauhavan nimismiehestä Adolf Hägglundista ja tämän vaimosta.


title: Isontalon Antti ja Rannanjärvi

text:
Isontalon Antti ja Rannanjärvi
ne jutteli kaharen kesken:
:,: Tapa sinä Kauhavan ruma vallesmanni,
niin minä nain sen komian lesken. :,:


title: Isontalon Antti ja Rannanjärvi

text:
Ensin ne portahat särjettiin
ja sitten vasta muuri,
:,: Isoo-Antti se erellä kulki
ja joukosta oli suurin. :,:


title: Isontalon Antti ja Rannanjärvi

text:
Isontalon Antti oli ensimmäinen
ja Rannanjärvi oli toinen
:,: Pukkilan Jaska se Kauhavalta
oli kolomas samanmoinen. :,:


title: Isontalon Antti ja Rannanjärvi

text:
Sitten on piru, sano Rannanjärvi
jos minä miästä pelekään
:,: Tervaspampulla kuonon päälle
ja teräksellä pitkin selekää. :,:


title: Isontalon Antti ja Rannanjärvi

text:
Vaasan veri ei vapise
eikä Kauhavan rauta ruostu
:,: niskasta kiinni ja puukolla selekähän
jollei se muuton suostu :,:


title: Isontalon Antti ja Rannanjärvi

text:
Hypi, hypi, hypi!", sano Rannanjärvi
kun tanssitti orittansa.
:,: Taasen on lähtenyt koijaripoika
tuolta köyhästä koristansa :,:


title: Isontalon Antti ja Rannanjärvi

text:
Ei saa laulaa Rannanjärvestä,
Rannanjärvi on kuollu.
:,: Rannanjärven hauralle
on marmoripatsas tuotu. :,:


title: Mitja Zastrow

text: Mitja Kolia Zastrow (s. 7. maaliskuuta 1977) on alankomaalainen uimari ja olympiamitalisti. Hän on alkuperältään saksalainen, ja syntyi ja kasvoi Wuppertalissa, lähellä Düsseldorfia. Hänestä tuli Alankomaiden kansalainen kesäkuussa 2003, koska hän oli riitaantunut Saksan uimaliiton DSV:n kanssa.


title: Mitja Zastrow

text: Zastrowilla on ollut uransa aikana lukuisia vammoja, jotka ovat vaikeuttaneet hänen uraansa. Vuonna 2001, huolimatta Saksan mestaruudesta 100 metrin vapaauinnissa, käsivamma piti hänet poissa MM-kilpailuista.


title: Mitja Zastrow

text: Vuonna 2003, MM-kilpailuissa, Zastrow osallistui ensimmäisen kerran kansainvälisiin arvokilpailuihin alankomaalaisena, mutta ei kyennyt osallistumaan kaikille matkoilla joille oli selviytynyt uusiutuneen käsivamman vuoksi.


title: Mitja Zastrow

text: Kesäolympialaisissa 2004 Zastrow voitti hopeaa 4 × 100 metrin vapaauintiviestistä, jossa uivat myös Pieter van den Hoogenband, Johan Kenkhuis, ja Klaas-Erik Zwering. Heidän aikansa oli 3.14,36.


title: Mitja Zastrow

text: Zastrowilla on kiinalainen kirjainmerkki vasemmassa olkapäässään. Merkki on "猴", ja tarkoittaa "apinaa".


title: Stanisław Wielgus

text: Stanisław Wojciech Wielgus (s. 23. huhtikuuta 1939) on Varsovan entinen arkkipiispa. Paavi nimitti hänet virkaansa 6. joulukuuta 2006.


title: Stanisław Wielgus

text: Wielgus joutui eroamaan 7. tammikuuta 2007, kun kävi ilmi, että hän oli aiemmin toiminut kommunistisen Puolan salaisen poliisin tietolähteenä. Wielgusin edeltäjä oli Józef Glemp.


title: Stanisław Wielgus

text: Wielgus syntyi vuonna 1939 ja opetti kolmisenkymmentä vuotta filosofiaa Lublinin katolisessa yliopistossa. Hän toimi kolme kertaa laitoksen rehtorina ja opetti lisäksi joitakin vuosia Münchenin yliopistossa.


title: Stanisław Wielgus

text: Wielgus nimitettiin vuonna 1999 Płockin piispaksi. Hän toimi virassa, kunnes sai paavi Benedictus XVI:lta Varsovan arkkipiispan viran joulukuussa 2006. Wielgus vannoi "uskollisuuden valan" 5. tammikuuta 2007. Virallisen virkaanasettamisen oli tarkoitus tapahtua pari päivää tämän jälkeen, mutta samaan aikaan hän päätti erota skandaalin keskellä.


title: Stanisław Wielgus

text: Skandaali sai alkunsa 20. joulukuuta 2006, kun lehtimiehet saivat vihiä siitä, että arkkipiispa oli toiminut salaisen turvallisuuspalvelun vakoilijana kommunistisessa Puolassa. Wielgus antoi 4. tammikuuta lausunnon, jossa hän myönsi asian. Hän kertoi, että yhteistyö oli alkanut 1978, ja että hän oli tehnyt sitä vain painostuksen alaisena. Tapauksesta ensimmäisinä kertoneet puolalaissanomalehdet väittivät yhteistyötä pitkäjännitteisemmäksi kuin se arkkipiispan itsensä mukaan oli ollut. Ilmoitettiin esimerkiksi, että Wielgus oli hankkiutunut palvelun palkkalistoille jo 1967 turvatakseen jatko-opiskelunsa ulkomailla.


title: Luminoli

text: Luminoli (5-Amino-2,3-dihydro-1,4-ftaaliatsiinidioni eli CHNO) on kemiallinen yhdiste, jolla saadaan aikaan kemiluminesenssi, eli luminesenssi-ilmiö, jossa se vapauttaa kirkkaan sinistä valoa. Reaktiossa valon lisäksi ei kuitenkaan vapaudu lämpöä.


title: Luminoli

text: Usein kemiluminesenssin aikaansaamiseksi käytetään vetyperoksidia (HO) ja jotain hydroksidia veteen liuenneena sekä katalyyttinä toimivaa metallia esimerkiksi rautaa. Katalyytin avulla vetyperoksidi hajotetaan hapeksi ja vedeksi. Katalyyttina saattaa toimia muun muassa veren hemoglobiinin sisältämä rauta ja bioluminesenssissä usein katalyyttinä toimivat erilaiset biologiset entsyymit.


title: Luminoli

text: Luminolin moolimassa on 177,16 g/mol, sulamispiste 319 °C ja CAS-numero 521-31-3.


title: Luminoli

text: Luminoli + HO + OH- (+ katalyytti) → Virittynyt Dianioni (3-aminoftaaliatsiini) + O → 3-aminoftaaliatsiini + valoa + N + HO (+ katalyytti)


title: Luminoli

text: Luminolia hyödynnetään muun muassa verijälkien löytämiseksi poliisitutkinnassa. Tässä kemiluminesenssissä katalyyttinä on veren hemoglobiinin sisältämä rauta. Valotikuissa käytetään useimmiten dibentsoyyliperoksidia (kauppanimi Cyalume), joka aiheuttaa vetyperoksidin kanssa kemiluminesenssin.


title: Valkomesikkä

text: Valkomesikkä ("Melilotus albus", synonyymi "Melilotus alba") on hernekasveihin kuuluva valkokukkainen kaksivuotinen ruohovartinen kasvi.


title: Valkomesikkä

text: Valkomesikän pysty varsi voi kasvaa puolitoistametriseksi. Lehdet ovat kolmisormiset. Kasvi kukkii heinäkuusta syyskuuhun valkoisin 4-5 mm pitkin kukin. Kasvi muistuttaa huonokuntoista lupiinia: sen kukat ovat pienemmät ja kukinto harvempi. Kukattomana valkomesikän voi sekoittaa helposti keltakukkaiseen rohtomesikkään ("Melilotus officinalis") ja kukallisena volganmesikkään ("Melilotus wolgicus").


title: Valkomesikkä

text: Valkomesikkää tavataan nykyisin Euroopassa Keski-Suomesta etelään, Venäjällä ja lisäksi Yhdysvalloissa. Se on Turkista lähtenyt tulokaslaji, joka on levinnyt 1600-luvulta alkaen rukiin rikkaruohona ja painolastien mukana. Amerikkaan sitä vietiin kasvatettavaksi karjan rehuksi.


title: Valkomesikkä

text: Valkomesikkä kestää kuivaa. Sitä tavataan etenkin ratavarsissa, lastauspaikoilla ja satamissa. Sitä myös kasvatetaan maanparannus- ja maisemakasvina ja mehiläisten mesikasvina.


title: Valkomesikkä

text: Verenohennuslääkkeenä käytetty varfariini keksittiin tutkittaessa 1930-luvulla miksi pilaantunut rehuna käytetty valkomesikkä aiheutti eläimille jopa kuolemaan johtaneita verenvuotoja. Vuonna 1939 saatiin selville, että valkomesikälle ominaisen hajun ja maun antanut kumariini muuttui kasvin pilaantuessa dikumaroliksi, joka vähensi veren hyytymiskykyä ehkäisemällä protrombiinin muodostumista. Dikumarolista kehitettiin edelleen 4-hydroksikumariinit jollainen varfariini on.


title: Susiryhmä

text: Susiryhmä on Luonto-Liiton toimintaryhmä joka on keskittynyt vähentämään turhaa pelkoa ja vihaa susia kohtaan vaikuttamalla ihmisten asenteisiin. Ryhmän tavoitteisiin kuuluu mm. saada Suomeen geneettisesti kestävä ja elinvoimainen susikanta.


title: Susiryhmä

text: Ryhmä rahoittaa toimintaansa jäsenmaksuilla sekä myymällä susiaiheisia tuotteita kuten susi-paitoja ja -heijastimia.


title: Susiryhmä

text: Ryhmä osallistuu kotieläimiä suojaavien susiaitojen rakentamiseen ja järjestää jälkiretkiä Suomessa ja ulkomailla. Ryhmä myös kouluttaa niin kutsuttuja susilähettiläitä jotka kiertävät kouluissa kertomassa susien elintavoista sekä siitä miten susiongelmia voisi ratkaista.


title: Susiryhmä

text: Ryhmä julkaisee jäsenilleen neljä kertaa vuodessa ilmestyvää Suden Aika -tiedotuslehtistä. Susikeskusteluun voi osallistua myös sähköisesti liittymällä ryhmän Petolista-postituslistalle.


title: Francesca Schiavone

text: Francesca Schiavone (s. 23. kesäkuuta 1980 Milano, Italia) on italialainen tennispelaaja. Schiavone viihtyy kaikilla pinnoilla ja tällä hetkellä hän pelaa ilman valmentajaa.


title: Francesca Schiavone

text: Schiavone on voittanut kaksinpelissä seitsemän WTA-turnausta. Hän kukisti heinäkuussa 2007 Bad Gasteinin turnauksen loppuottelussa Itävallan Yvonne Meusburgerin 6–1, 6–4. Lokakuussa 2009 hän voitti Moskovan turnauksen loppuottelussa valkovenäläisen Olga Govortsovan 6–3, 6–0, sekä huhtikuussa 2010 Barcelonan turnauksen loppuottelussa maannaisensa Roberta Vincin 6–1, 6–1. Vuonna 2012 hän voitti Strasbourgin turnauksen ja vuonna 2013 Marrakechin turnauksen. Viimeksi hän voitti vuonna 2016 Rio de Janeiron turnauksen voitettuaan loppuottelussa Shelby Rogersin. Hän on ollut finaalin häviävänä osapuolena 11 kertaa sekä voittanut seitsemän WTA-kiertueen nelinpeliturnausta.


title: Francesca Schiavone

text: Ranskan avoimessa tennisturnauksessa 2010 Schiavone voitti ensimmäisen kerran Grand Slam -turnauksen. Finaalissa kaatui erin 2–0 (6–4, 7–6) australialainen Samantha Stosur. Schiavone on ensimmäinen italialainen nainen, joka on voittanut Grand Slam -turnauksen. Tätä ennen hän oli selviytynyt parhaimmillaan puolivälieriin Ranskan avoimissa 2001, Yhdysvaltain avoimissa 2003 sekä Wimbledonissa 2009. Kesällä 2010 hän nousi WTA:n kaksinpelirankinglistalla ensimmäisen kerran kymmenen parhaan joukkoon.


title: Francesca Schiavone

text: Päästyään puolivälieriin asti Australian avoimissa 2011 hän nousi maailmanlistalla neljänneksi. Nelinpelirankingissa hän on ollut parhaimmillaan kahdeksas helmikuussa 2007.


title: Arabianaukio

text: Arabianaukio () on Helsingin Toukolan kaupunginosassa Hämeentien varressa sijaitseva aukio. Paikalla oli aiemmin raitiolinjan 6 Arabian päätepysäkki ja kääntösilmukka. Päätepysäkin siirryttyä vuonna 2004 Arabianrannan uudelle asuinalueelle aukio jäi entiselleen kunnes sille suoritettiin muutostöitä kesällä 2006. Alkuperäiset kiskot nostettiin maasta ja aukiolle istutettiin nurmikkoa ja rakennettiin kivetyt puistokäytävät. Lopuksi vanhat raitiokiskot asennettiin entisille paikoilleen muistomerkiksi. Taideteoksiksi aukiolle on asennettu raitiovaunun akseleita pyörineen entisöidylle radalle sekä säilytettyyn ajojohdinten pylvääseen huipulle sininen valo. Aukiolla on jäljellä vanha puurakenteinen lippakioski joka on ollut kesäisin käytössä viime vuosina.


title: Tatiana Golovin

text: Tatiana Golovin (s. 25. tammikuuta 1988 Moskova, Venäjä) on ranskalainen tennispelaaja. Golovinin perhe muutti Moskovasta Lyoniin, Ranskaan, kun Tatiana oli kahdeksan kuukautta vanha. Golovin nimettiin WTA Tourin vuoden tulokkaaksi 2004.


title: Tatiana Golovin

text: Golovin voitti Richard Gasquet'n kanssa Ranskan avointen sekanelinpelimestaruuden vuonna 2004. He kukistivat loppuottelussa Zimbabwen Cara ja Wayne Blackin 6–3, 6–4.


title: Tatiana Golovin

text: Golovin voitti ensimmäisen WTA-kiertueen kaksinpelimestaruutensa kukistettuaan huhtikuussa 2007 Amelia Islandin massaturnauksen loppuottelussa Nadja Petrovan 6–1, 6–2. Myöhemmin samana vuonna hän voitti kovilla kentillä käydyn kilpailun Slovenian Portorožissa; finaalissa hän voitti järjestäjämaan Katarina Srebotnikin 2–6, 6–4, 6–4. Golovin on lisäksi hävinnyt viisi loppuottelua.


title: Kemiluminesenssi

text: Kemiluminesenssi on kemiallista valon emissiota (säteilyä), joka tapahtuu kemiallisen reaktion yhteydessä ja joka ei vapauta lämpöä. Kemiluminesenssissä kaksi ainetta saadaan reagoimaan keskenään, jolloin elektronien hetkellisesti virittynyt tila purkautuu näkyvänä valona. Elävissä organismeissa tapahtuva kemiluminesenssiä kutsutaan bioluminesenssiksi.


title: Kemiluminesenssi

text:
Kemiluminesenssissä jokaista molekyyliä kohti vapautuu yksi fotoni eli Avogadron vakion verran per mooli ainetta.
Esimerkiksi yleisesti käytetty luminoli (5-Amino-2,3-dihydro-1,4-ftaaliatsiinidioni) yhdistettynä johonkin hapettavaan aineeseen muodostaa virittyneen yhdisteen, jonka energia vapautuu valon muodossa.


title: Kemiluminesenssi

text: Esimerkki


title: Kemiluminesenssi

text: missä 3-aminoftalaatin siirtyminen alemmalle energiatasolle vapauttaa fotoneja, eli valoa.


title: Kemiluminesenssi

text: Kemiluminesenssiä hyodynnetään muun muassa asevoimissa käytettävissä valotikuissa ja verenjälkien löytämiseksi poliisitutkinnassa. Tässä katalyyttinä toimii veren hemoglobiinin sisältämä rauta. Valotikuissa useimmiten käytetään Cyalume-nimistä ainetta, joka vetyperoksidin kanssa saa aikaan kemiluminesenssin.


title: Caroline Wozniacki

text: Caroline Wozniacki (, s. 11. heinäkuuta 1990 Odense, Tanska) on tanskanpuolalainen tennispelaaja. Hän on kautta aikain menestynein tanskalainen naistennispelaaja. Wozniacki nousi 11. lokakuuta 2010 julkistetulla WTA:n ranking-listalla sijalle yksi.


title: Caroline Wozniacki

text: Wozniacki on voittanut urallaan 30 WTA-tason turnausta kaksinpelissä ja kaksi turnausta nelinpelissä. Hänen merkittävin saavutuksensa on Australian avointen kaksinpelin mestaruus vuonna 2018. Aiemmin hän oli päässyt Grand Slam -turnauksen loppuotteluun 2009 ja 2014 Yhdysvaltain avoimissa.


title: Caroline Wozniacki

text: Wozniacki on International Tennis Federationin maailmanmestari vuodelta 2010.


title: Caroline Wozniacki

text: Junioriurallaan Wozniacki voitti muutamia junioriturnauksia, muun muassa Orange Bowlin vuonna 2005 ja Wimbledonin tyttöjen turnauksen vuonna 2006.


title: Caroline Wozniacki

text: Hän teki ammattilaisdebyyttinsä vuonna 2005 päästyään villillä kortilla Cincinnatin turnaukseen kahdeksan päivää 15-vuotissyntymäpäivänsä jälkeen. Hän kuitenkin hävisi ensimmäisellä kierroksella Patty Schnyderille. WTA-kiertueella Wozniacki ylsi kaksinpelissä ensimmäisen kerran välieriin Tokiossa lokakuussa 2007. Tuolloin hän hävisi Venus Williamsille eräluvuin 3–6, 5–7. Nelinpelissä hän selviytyi Viktoryja Azarenkan parina loppuotteluun Memphisissä vuonna 2006.


title: Caroline Wozniacki

text: Ensimmäisen voittonsa aikuisten tasolla Wozniacki otti 29. lokakuuta 2006 voittamalla ITF-turnauksen Istanbulissa finaalivastustajanaan Tatjana Malek.


title: Caroline Wozniacki

text: Ensimmäiset WTA-kiertueen turnausvoittonsa Wozniacki saavutti elokuussa 2008. Tukholman turnauksen välierissä hän voitti turnauksen ykköseksi sijoitetun Agnieszka Radwańskan eräluvuin 6–4, 6–1 ja loppuottelussa Vera Duševinan lukemin 6–0, 6–2. Pekingin olympialaisten kaksinpelissä Wozniacki voitti kaksi ensimmäistä otteluaan, mutta hävisi neljännesvälierissä sittemmin kultamitalin voittaneelle Jelena Dementjevalle luvuin 6–7(3), 2–6. Olympialaisten jälkeen hän voitti New Havenin turnauksen loppuottelussa Anna Tšakvetadzen lukemin 3–6, 6–4, 6–1. Uransa kolmannen WTA-turnausvoiton hän saavutti lokakuussa 2008 Tokiossa voittamalla loppuottelussa Kaia Kanepin eräluvuin 6–2, 3–6, 6–1.


title: Caroline Wozniacki

text: Grand Slam -turnausten kaksinpeleissä Wozniacki pääsi ensimmäisen kerran neljännelle kierrokselle Australian avoimissa 2008. Tuolloin hän hävisi neljänneksi sijoitetulle Ana Ivanovićille erin 1–6, 6–7(2). Saman vuoden Ranskan avoimissa hän pääsi kolmannelle kierrokselle, kunnes hävisi tällä kertaa toiseksi sijoitetulle Ivanovićille erin 4–6, 1–6. Muutama viikko myöhemmin hän pääsi Wimbledonissakin kolmannelle kierrokselle, jolla hän hävisi toiselle serbitähdelle, toiseksi sijoitetulle Jelena Jankovićille luvuin 6–2, 4–6, 2–6. Yhdysvaltain avoimissa hän pelasi itsensä neljännelle kierrokselle voittaessaan kolmannella kierroksella korkeammalle sijoitetun Viktoryja Azarenkan eräluvuin 6–4, 6–4. Neljännellä kierroksella hän hävisi kakkoseksi sijoitetulle Jelena Jankovićille lukemin 6–3, 2–6, 1–6.


title: Caroline Wozniacki

text: Helmikuussa 2009 Wozniacki selviytyi Memphisin turnauksen loppuotteluun, mutta hävisi Viktoryja Azarenkalle lukemin 1–6, 3–6. Huhtikuussa hän saavutti Ponte Vedra Beachillä uransa neljännen WTA-turnausvoiton kukistamalla loppuottelussa Aleksandra Wozniakin luvuin 6–1, 6–2. Viikkoa myöhemmin Charlestonin turnauksessa hän voitti välierissä Jelena Dementjevan luvuin 6–4, 5–7, 7–5, mutta hävisi loppuottelussa 19-vuotiaalle Sabine Lisickille lukemin 2–6, 4–6. Toukokuussa hän hävisi Madridin turnauksen loppuottelussa Dinara Safinalle lukemin 2–6, 4–6. Kesäkuussa hän voitti Eastbournen turnauksen loppuottelussa Virginie Razzanon luvuin 7–6(5), 7–5. Heinäkuussa hän selviytyi Båstadin turnauksessa loppuotteluun ja elokuussa hän otti uransa kuudennen turnausvoiton kukistamalla New Havenin loppuottelussa Jelena Vesninan lukemin 6–2, 6–4.


title: Caroline Wozniacki

text: Vuonna 2009 Wozniacki hävisi sekä Australian että Ranskan avoimissa kolmannella kierroksella. Wimbledonissa hän selviytyi neljännelle kierrokselle, mutta hävisi sijoittamattomalle Sabine Lisickille lukemin 4–6, 4–6. Yhdysvaltain avoimissa 2009 Wozniacki selviytyi ensi kertaa Grand Slam -turnauksen loppuotteluun. Turnauksessa hän voitti Galina Voskobojevan luvuin 6–4, 6–0, Petra Martićin 6–1, 6–0, 24:nneksi sijoitetun Sorana Cîrstean 6–3, 6–2, kuudenneksi sijoitetun Svetlana Kuznetsovan 2–6, 7–6(5), 7–6(3), puolivälierissä sijoittamattoman Melanie Oudinin 6–2, 6–2 sekä välierissä sijoittamattoman Yanina Wickmayerin 6–3, 6–3. Loppuottelussa hän kohtasi kahden vuoden kilpailutaukonsa jälkeen vasta kolmatta turnaustaan pelanneen Kim Clijstersin. Belgialainen oli vahvempi suoraan kahdessa erässä luvuin 5–7, 3–6.


title: Caroline Wozniacki

text: Kauden 2009 päättyessä Wozniackin sijoitus WTA-rankingissa oli neljäs.


title: Caroline Wozniacki

text: Vuoden 2010 Australian avoimissa Wozniacki kärsi tappion neljännellä kierroksella, mutta nousi siitä huolimatta maailmanlistalla kolmanneksi. Maaliskuussa 2010 hän pääsi Indian Wellsin turnauksessa loppuotteluun (tappio Jelena Jankovićille) ja nousi WTA-rankingissa toiselle sijalle.


title: Caroline Wozniacki

text: Ranskan avoimessa turnauksessa Wozniacki selviytyi puolivälieriin, jossa hän hävisi italialaiselle Francesca Schiavonelle. Kauden ensimmäisen turnausvoittonsa Wozniacki sai Ponte Vedra Beachin turnauksessa huhtikuussa voittamalla finaalissa Volha Havartsovan.


title: Caroline Wozniacki

text: Wimbledonissa Wozniacki hävisi neljännellä kierroksella Petra Kvitoválle. Seuraavalla viikolla hän voitti kotimaassaan pelatun Kööpenhaminan WTA-turnauksen finaalissa Tšekin Klára Zakopalován. Elokuussa 2010 Wozniacki pelasi myös Cincinnatin WTA-turnauksessa, mutta hävisi jo puolivälierissä Marion Bartolille. Seuraavalla viikolla hän voitti Kanadan Montréalissa pelatun turnauksen; finaalissa tappion koki Vera Zvonarjova. Seuraavaksi Wozniacki voitti Yhdysvaltojen New Havenissa pelatun turnauksen finaalivastustajanaan Nadja Petrova. Tämä oli Wozniackin neljäs turnausvoitto vuonna 2010 ja kymmenes koko uralla, ja hän nousi Yhdysvaltain avointen yhdeksi ennakkosuosikiksi.


title: Caroline Wozniacki

text: Ykkössijoitettuna Yhdysvaltain avoimiin lähtenyt Wozniacki voitti kolmannella kierroksella Chan Yung-janin luvuin 6–1, 6–0. Neljännellä kierroksella hän otti voiton Marija Šarapovasta 6–3, 6–4. Puolivälierässä hän voitti sijoittamattoman Dominika Cibulkován luvuin 6–2, 7–5. Välierässä hän hävisi Vera Zvonarjovalle suoraan kahdessa erässä.


title: Caroline Wozniacki

text: Lokakuussa Wozniacki voitti Toray Pan Pacific Openin finaalissa Jelena Dementjevan luvuin 1–6, 6–2, 6–3. Turnauksen voittaminen tarkoitti sitä, että hän nousee maailmanlistan ykköseksi, mikäli etenee puolivälieriin seuraavassa turnauksessa. Seuraavassa turnauksessaan, China Openissa Wozniacki pääsi finaliin asti, jossa hän voitti Vera Zvonarjovan. Samalla hän nousi naisten maailmanlistan ykkössijalle.


title: Caroline Wozniacki

text: 28. lokakuuta varmistui, että Wozniacki pysyy kauden päättyessä maailman ykköspelaajana, sillä hän selvisi Dohassa pelatussa WTA Tour Championships -turnauksessa välieriin. Vuonna 2011 Wozniackin tavoite on voittaa ensimmäistä kertaa Grand Slam -turnaus. Välierässä hän voitti Vera Zvonarjovan, mutta hävisi finaalissa Kim Clijstersille luvuin 6–3, 5–7, 6–3. Kauden päätteeksi hänet valittiin ITF:n maailmanmestariksi.


title: Caroline Wozniacki

text: Vuonna 2011 maailmanlistan ykkönen Wozniacki pääsi välieriin Australian avoimissa voitettuaan puolivälierässä Francesca Schiavonen. Välierässä hän hävisi Kiinan Li Nalle, eikä näin pystynyt vieläkään voittamaan ensimmäistä Grand Slamiaan. Helmikuussa 2011 Wozniacki menetti maailmanlistan ykkössijan, koska Kim Clijsters ohitti hänet maailmanlistalla. Seuraavalla viikolla Wozniacki kuitenkin varmisti nousun uudelleen maailmanlistan ykköseksi, kun hän pääsi Dubain WTA-turnauksessa välieriin. Wozniacki vei lopulta koko turnauksen voiton, kun finaalissa hän voitti Svetlana Kuznetsovan luvuin 6–1, 6–3. Seuraavalla viikolla Qatarissa pelatussa turnauksessa Wozniacki selviytyi jälleen finaaliin, mutta hävisi sen Vera Zvonarjovalle luvuin 4–6, 4–6. Maaliskuussa Wozniacki pääsi viime vuoden tapaan Indian Wellsissä loppuotteluun. Tällä kertaa hän voitti turnauksen päihittämällä finaalissa Marion Bartolin.


title: Caroline Wozniacki

text: Sony Ericsson Open -turnauksen neljännellä kierroksella Wozniacki hävisi yllättäen Saksan Andrea Petkovicille 5–7, 6–3, 3–6. Huhtikuussa hän otti uransa 15:nnen turnausvoiton voitettuaan Family Circle Cupin finaalissa Jelena Vesninan luvuin 6–2, 6–3. Stuttgartissa pelatussa Porsche Tennis Grand Prix -turnauksessa Wozniacki hävisi finaalissa Julia Görgesille suoraan kahdessa erässä. Mutua Madrileña Madrid Openissa Wozniacki hävisi jälleen Görgesille, tällä kertaa jo kolmannen kierroksen ottelussa. Seuraavalla viikolla Rooman turnauksessa Wozniacki selviytyi finaaliin asti, jossa hävisi Marija Šarapovalle suoraan kahdessa erässä. Ennen Ranskan avoimia Wozniacki pelasi vielä Brysselissä, jossa hän otti kauden neljännen turnausvoittonsa voitettuaan finaalissa Kiinan Peng Shuain luvuin 2–6, 6–3, 6–3. Ranskan avoimissa Wozniacki voitti ensimmäisellä kierroksella Kimiko Date Krummin ja toisella kierroksella Aleksandra Wozniakin. Kolmannella kierroksella hän hävisi Daniela Hantuchoválle suoraan kahdessa erässä luvuin 6–1, 6–3, joten hän ei pystynyt vieläkään voittamaan Grand Slam -turnausta. Kotimaassaan pelatussa WTA-turnauksessa Wozniacki saavutti uransa 17:nnen ja kauden viidennen turnausvoittonsa voitettuaan loppuottelussa Lucie Šafářován luvuin 6–1, 6–4. Turnauksessa Wozniacki ei hävinnyt erääkään.


title: Caroline Wozniacki

text: Wimbledonissa ykköseksi sijoitettu Wozniacki hävisi neljännellä kierroksella Dominika Cibulkoválle luvuin 1–6, 7–6(5), 7–5. Elokuussa Wozniacki putosi jatkosta jo toisella kierroksella Toronton WTA-turnauksessa, kun hän hävisi ensimmäisessä ottelussaan Roberta Vincille luvuin 4–6, 5–7. Seuraavalla viikolla Wozniacki koki tappion jälleen ensimmäisessä ottelussaan, kun hän hävisi Cincinnati Mastersin toisella kierroksella Christina McHalelle luvuin 4–6, 5–7. Elokuun lopulla Wozniacki voitti New Haven Open at Yale -turnauksen jo neljännen kerran peräkkäin. Loppuottelussa hän voitti Petra Cetkovskán.


title: Caroline Wozniacki

text: Yhdysvaltain avoimissa Wozniacki hävisi välierissä Serena Williamsille suoraan kahdessa erässä. Yhdysvaltain avointen jälkeen Wozniacki puolusti viime vuotista mestaruuttaan Tokion WTA-turnauksessa, jossa hän hävisi kuitenkin kolmannella kierroksella Kaia Kanepille luvuin 5–7, 6–1, 4–6. Joulukuussa Wozniacki palkkasi valmentajakseen espanjalaisen Ricardo Sánchezin.


title: Caroline Wozniacki

text: Wozniacki hävisi Australian avointen puolivälierissä Kim Clijstersille. Hän putosi maailmanlistan ykkössijalta neljänneksi ja erotti viime vuoden joulukuussa palkatun valmentajansa, Ricardo Sánchezin. Maaliskuussa pelatussa Miamin turnauksessa Wozniacki eteni välieriin voitettuaan Serena Williamsin. Välierissä hän hävisi Marija Šarapovalle kolmessa erässä. Seuraavassa turnauksessaan, Kööpenhaminassa, Wozniacki hävisi loppuottelussa Angelique Kerberille. Wozniacki voitti turnauksen kahtena edellisenä vuotena. Ranskan avoimissa Wozniacki hävisi kolmannella kierroksella Kaia Kanepille. Wimbledonissa Wozniacki hävisi puolestaan jo ensimmäisellä kierroksella Tamira Paszekille. Entinen tennispelaaja Chris Evert totesi ottelun olleen kaikkien aikojen laadukkain ensimmäisen kierroksen ottelu Wimbledonissa, jonka hän on nähnyt. Ottelu kesti yli kolme tuntia, ja siinä pelattiin täydet kolme erää. Lontoon olympialaisissa Wozniacki eteni puolivälieriin, jossa hän hävisi Serena Williamsille.


title: Caroline Wozniacki

text: Yhdysvaltain avoimissa Wozniackin huono Grand Slam -kausi jatkui, kun hän hävisi jo ensimmäisellä kierroksella maailmanlistan sijalla 96 olleelle Irina-Camelia Begulle. Wozniacki saavutti kauden ensimmäisen turnausvoittonsa syyskuussa Korea Openissa, jossa hän voitti loppuottelussa Kaia Kanepin luvuin 6–1, 6–0. Lokakuussa hän voitti Moskovassa pelatun WTA-turnauksen loppuottelussa Samantha Stosurin. Hän eteni loppuotteluun myös WTA Tournament of Champions -turnauksessa Sofiassa, missä hävisi loppuottelussa Nadja Petrovalle.


title: Caroline Wozniacki

text: Kauden avanneessa Aucklandin turnauksessa Wozniacki eteni loppuotteluun, jossa hävisi Julia Görgesille. Australian avoimissa Wozniacki saavutti uransa ensimmäisen Grand Slam -turnausvoiton voitettuaan loppuottelussa toisen ensimmäistä Grand Slam -mestaruuttaan hakeneen Simona Halepin. Voiton myötä Wozniacki nousee uudelleen maailmanlistan ykköseksi kuuden vuoden tauon jälkeen.


title: Caroline Wozniacki

text: Wozniacki on kertonut saaneensa diagnoosin nivelreuman sairastamisesta.


title: Caroline Wozniacki

text: Caroline Wozniackin vanhemmat ovat isä Piotr Woźniacki ja äiti Anna Woźniacka. Piotr on entinen puolalainen ammattilaisjalkapalloilija, joka on toiminut Carolinen valmentajana. Anna pelasi lentopalloa Puolan maajoukkueessa. Perhe muutti Tanskaan Piotrin siirtyessä pelaamaan odenselaiseen Boldklubben 1909 -joukkueeseen edustettuaan urallaan sitä ennen muun muassa puolalaista Zagłębie Lubinia ja saksalaista Waldhof Mannheimia.


title: Caroline Wozniacki

text: Puolaa äidinkielenään puhuva Wozniacki käyttää yksityisissä yhteyksissä itsestään nimeä "Karolina Woźniacka", asiakirjoissa nimi on kuitenkin tanskalaisessa muodossa "Caroline Wozniacki" mikä puolaksi viittaa mieheen. Wozniacki seurusteli vuosina 2011–2014 irlantilaisen golfpelaajan Rory McIlroyn kanssa. Wozniacki on julkaissut myös oman alusvaatemalliston.


title: Mutesa II

text: Kenraalimajuri Edward Mutesa II KBE (oikealta nimeltään Edward Frederick William David Walugembe Mutebi Luwangula; lempinimeltään Kuningas Freddie) (19. marraskuuta 1924 - 12. marraskuuta 1969) oli Bugandan kuningas vuosina 1939-1969 ja Ugandan presidentti vuosina 1963-1966.


title: Mutesa II

text: Mutesasta tuli kuningas vuonna 1939, kun hänen isänsä Daudi Cwa II kuoli. Mutesa opiskeli Cambridgen yliopistossa Englannissa. Hän osallistui myös upseerikoulutukseen ja eteni kenraalimajuriksi Grenadier Guards-joukoissa. Hän oli tuon joukko-osaston ainoa mustaihoinen upseeri.


title: Mutesa II

text: Buganda oli tuohon aikaan Brittiläinen protektoraatti, ja Mutesa ajoi isänsä politiikkaa eli saada Bugandaan autonominen ja perustuslaillinen kuningaskunta. Kun Uganda itsenäistyi, niin Mutesa pyrki siihen, että Bugandasta tulisi itsenäinen maa Ugandan suojeluksessa.


title: Mutesa II

text: Mutesa palasi takaisin Ugandaan vuonna 1955, ja vuonna 1962 Uganda sai itsenäisyyden ja Milton Obotesta tuli maan pääministeri ja Walter Fleming Coutts oli kenraalikuvernööri. Vuonna 1963 Obote katkaisi suhteet Kansainyhteisön kanssa ja erotti kenraalikuvernöörin. Mutesasta tuli vaalien kautta maan ensimmäinen presidentti.


title: Mutesa II

text: Vuonna 1966 Obote hylkäsi Ugandan perustuslain ja julisti itsensä presidentiksi. Mutesa pakeni jalkasin Ruandan ja Burundin kautta Ugandasta ja matkusti Englantiin. Obote sanoi Bugandan ja muiden Ugandan kuningaskuntien aseman irti.


title: Mutesa II

text: Maanpaossa Lontoossa Mutesa II asui hyvin köyhissä oloissa. Hän työskenteli lähinnä sosiaalityöntekijänä ja asui köyhässä Bermondseyn kaupunginosassa. Scotland Yard vartioi Mutesa II:sta mahdollisen salamurhan takia.


title: Mutesa II

text: Mutesa kuoli alkoholinmyrkytykseen vuonna 1969 Lontoon asunnossaan.


title: Mutesa II

text: Scotland Yard väitti, että kuolema oli alkoholimyrkytys, joka johtuisi Mutesan alkoholiriippuvaisuudesta, mutta hänellä ei ollut minkäänlaista ongelmallista taipumusta alkoholijuomiin. Toinen teoria oli se, että hänet oli myrkytetty votkalla, jonka Oboten agentit myrkyttivät.


title: Mutesa II

text: Mutesaa oli haastattelut aiemmin BBC:n journalisti John Simpson.


title: Mutesa II

text: Mutesan ruumis palautettiin Ugandaan vuonna 1971 Oboten syrjäyttämisen jälkeen ja haudattiin Bugandan kuninkaalliseen mausoleumiin valtiollisin hautajaismenoihin osallistui silloinen presidentti Idi Amin.


title: Jamal Karimi-Rad

text: Jamal Karimi-Rad (1956 Qazvin – 28. joulukuuta 2006 Salafchegan) oli iranilainen poliitikko ja oikeuslaitoksen puhemies.


title: Jamal Karimi-Rad

text: Karimi-Rad nousi maansa oikeusministeriksi 2005. Hän kiisti Iranin väitetyt nuorisorikollisten teloitukset sekä teloitukset kivittämällä. Hän myös kertoi mm. pitävänsä naisten hunnuttomuutta rangaistavana.


title: Jamal Karimi-Rad

text: Karimi-Rad menehtyi auto-onnettomuudessa Iranissa 28.12.2006. Hän oli matkalla Isfahaniin, ja turma sattui Salafcheganissa Teheranista etelään. Hänen matkakumppaninsa loukkaantuivat ja pääsivät sairaalahoitoon Qomiin.


title: Utawarerumono

text: Utawarerumono () on japanilaisen pelistudio Leafin vuonna 2002 tuottama roolipeli/visual novel. Alkuperäisen tietokoneversion lisäksi peli on julkaistu eroottiselta sisällöltään karsittuna ja siten alemmalla ikärajalla PS2:lle vuonna 2006. Pelin pohjalta ovat syntyneet myös Dengeki G's Magazine-lehdessä ilmestynyt ja sittemmin kahdeksi pokkariksi koottu manga, sekä 26-osainen animesarja.


title: Utawarerumono

text: Utawarerumono kertoo miehestä nimeltä Hakuoro, jonka Eruru-niminen tyttö löytää pahoin loukkaantuneena metsästä. Erurun parantajaisoäidin hoivissa Hakuoro toipuu, muttei kykene muistamaan mitään menneisyydestään puhumattakaan siitä, miksi hänen kasvojaan peittää outo, irtoamaton naamio.


title: Utawarerumono

text: Asetuttuaan asumaan Erurun ja tämän isoäidin kylään Hakuoro huomaa kyläläisten elävän yksinvaltaisen keisarin sorron alla. Johtajaluonteensa ansiosta Hakuoro päätyy pian keisaria vastustavan kapinan kärkeen ja onnistuu lopulta syöksemään tämän vallasta. Hakuorosta tulee uusi keisari, mutta rauha ja onnellisuus eivät maassa kauan säily. Taistelut ja viholliset uhkaavat Tusukuru-maan itsenäisyyttä taukoamatta.


title: Eesti otsib superstaari

text: Eesti otsib superstaari on virolainen televisio-ohjelma, joka perustuu brittiläisestä "Pop Idolista" alkunsa saaneeseen Idols-formaattiin. TV3-kanavan esittämässä ohjelmassa etsitään kilpailijoiden joukosta laulajankykyjä.


title: Eesti otsib superstaari

text: "Eesti otsib superstaaria" on tuotettu toistaiseksi kuusi kautta, joiden voittajiksi ovat selvinneet Birgit Õigemeel (2007), Jana Kask (2008), Ott Lepland (2009), Liis Lemsalu (2011), Rasmus Rändvee (2012) Jüri Pootsmann (2015) ja Uudo Sepp (2018).


title: Eesti otsib superstaari

text: Tuomareina ovat toimineet Mihkel Raud (1.–5. kausi), Rein Rannap (1.–5. kausi), Heidy Purga (1.–2. kausi), Maarja-Liis Ilus (3.–6. kausi), Mart Sander (5. kausi), Tanel Padar (6. kausi) ja Jarek Kasar (6. kausi).


title: Franco Corelli

text: Franco Corelli (8. huhtikuuta 1921 Ancona – 29. lokakuuta 2003 Milano) oli italialainen oopperatenori.


title: Franco Corelli

text: Corelli voitti vuonna 1951 Maggio Musicale -kilpailun Firenzessä. Hän pääsi pian laulamaan Spoletoon, jossa hän esiintyi Don Josén roolissa Georges Bizet’n oopperassa "Carmen". Hän esiintyi helmikuussa 1953 Roomassa ja seuraavana vuonna myös La Scalassa. Corelli esiintyi lyhyessä ajassa sekä Italian että ulkomaiden suurkaupungeissa.


title: Franco Corelli

text: Corelli lauloi New Yorkin Metropolitan-oopperassa vuosina 1961–1976. Hän kuoli 82-vuotiaana Milanossa.


title: Simplonin tunneli

text: Simplonin tunneli on Italian ja Sveitsin rajaseudulla sijaitseva, Alpit alittava, lähes 20 km pitkä kaksiaukkoinen ja -raiteinen rautatietunneli, joka yhdistää Sveitsin Brigin Italian Domodossolaan. Tunnelin eteläinen pää on Isellessä. Tunnelin omistaa sveitsiläinen valtionyhtiö SBB-CFF-FFS. Liikenteenohjauksesta tunnelissa, osana BLS- eli Bern–Lötschberg–Simplon-reittiä, vastaa BLS. Tunnelissa on henkilö-, autojuna- ja tavaraliikennettä.


title: Simplonin tunneli

text: Simplonin tunnelin poraaminen annettiin "Brandt & Brandau" -nimisen saksalaisen yhtiön tehtäväksi, joka lupasi toteuttaa sen viidessä ja puolessa vuodessa. Toteutus tulisi koostumaan kahdesta erillisestä, 17 metrin päässä toisistaan olevasta tunnelista. Tunnelia alettiin porata Brigin puolelta 1. elokuuta 1898. Työt Domodossolan puolelta aloitettiin 16. elokuuta 1898.


title: Simplonin tunneli

text: Tunnelia louhittiin dynamiitilla, jota varten tunneliporat tekivät kallioon vain suhteellisen pieniä reikiä. Noin puolen tonnin päivittäinen dynamiittimäärä tuotti tunnelista poistettavaksi noin 450 kuutiometriä kiveä. Lämpötila tunnelissa saattoi ajoittain nousta yli 50 °C:n. Rakentajat osuivat vesisuoneen 228 kertaa rakennustöiden aikana. Italian puolella vastaan tuli pehmeä kalkkiliuskekerros, joka oli louhittava käsivoimin. Kolmesti tyytymättömät työntekijät menivät lakkoon. Vaativasta työstä ja monista vastoinkäymisistä johtuen aikataulua jouduttiin lykkäämään. Uudeksi valmistumisajankohdaksi sovittiin 30. huhtikuuta 1905. Tämäkään aikataulu ei pitänyt. Tunnelit yhtyivät lopulta 24. helmikuuta 1905. "Max Rosenmundin" laatimat laskelmat olivat osoittautuneet tarkoiksi; korkeuseroa tunneleilla oli 20 ja sivusuunnassa 9 senttimetriä. Edessä oli vielä mittava työ tunnelin muuttamiseksi rautatiekäyttöön sopivaksi.


title: Simplonin tunneli

text: Ensimmäinen Simplonin tunneli valmistui 19. toukokuuta vuonna 1906. Italian kuningas Viktor Emanuel III ja Sveitsin liittopresidentti Ludwig Forrer avasivat tunnelin Brigissä. Tunneli oli valmistumiseensa mennessä vaatinut erilaisissa onnettomuuksissa yhteensä 67 työntekijän hengen. Se oli maailman pisin rautatietunneli 76 vuoden ajan.


title: Simplonin tunneli

text: Aluksi tunneli oli yksiaukkoinen ja -raiteinen. 7.1.1922 avattiin toinen 19 824 metrin pituinen tunneli ensimmäisen, 19 803-metrisen viereen.


title: Simplonin tunneli

text:
Tunneli on alusta alkaen ollut sähköistetty. Aluksi syöttöjännite oli 3-vaiheinen (3 kV, 16,7 Hz). Tunnelissa oli kolmivaihekäytön vaatimat kaksi ajojohdinta katossa. Kolmas vaihe oli yhdistetty kiskoihin. Vuonna 1930 syöttöjännite muutettiin 1-vaiheiseksi (5 kV). Nykyisin jännitetaso on Sveitsin pääradoilla käytetty 15 kV.
Tunnelissa tehtiin suuri kunnostus vuosina 1984–2003, jotta normaalia rataverkkoa suuremmat, SIM-profiilin (Simplon Inter-Modal) mukaiset, kontteja ja rekka-autoja kuljettavat tavarajunat voisivat kulkea sen läpi.


title: Simplonin tunneli

text: 9. kesäkuuta 2011 tunnelin Italian-puoleisessa päässä syttyi tavarajunassa tulipalo, jossa tuhoutui viisi vaunua. Henkilövahinkoja ei tapahtunut. Tunnelin molemmat raiteet olivat suljettuja 11. kesäkuuta asti. Läntisen tunnelin eteläinen osa oli suljettuna 18. marraskuuta 2011 asti.


title: Suomen Lääkäriliitto

text: Suomen Lääkäriliitto on ammattijärjestö, johon kuuluu yli 90 prosenttia maassa toimivista lääkäreistä. Vuoden 2018 alussa liitolla oli 26 422 jäsentä. Lääkäriliitto on perustettu vuonna 1910. Lääkäriliiton toimialaan kuuluvat muun muassa lääkärikunnan edunvalvonta, terveyspoliittiset kannanotot ja linjanvedot, lääketieteellisen koulutuksen seuraaminen, eettinen keskustelu ja ohjeistus sekä edustaminen kansainvälisissä lääkärijärjestöissä. Lääkäriliitto julkaisee "Suomen Lääkärilehteä" ja järjestää kerran vuodessa Lääkäripäivät yhteistyössä Lääkäriseura Duodecimin ja Finska Läkaresällskapetin kanssa. Lääkäripäivät on Suomen suurin lääkärien koulutustapahtuma.


title: Suomen Lääkäriliitto

text: Lääkäriliiton puheenjohtajana toimii Samuli Saarni ja toiminnanjohtajana Kati Myllymäki. Lääkäriliiton toimisto sijaitsee Helsingissä osoitteessa Mäkelänkatu 2. Suomen Lääkäriliitto kuuluu Akavaan.


title: Suomen Lääkäriliitto

text: Suomen Lääkäriliitto perustettiin helmikuussa 1910, jolloin maassa oli noin 500 lääkäriä. Liiton tarkoituksena oli vahvistaa lääkärien yhteiskunnallista ja taloudellista asemaa, ja uusi liitto saikin heti jäsenikseen noin 95 prosenttia lääkärikunnasta. Lääkäriliitto on koko historiansa ajan toiminut aktiivisesti Suomen terveydenhuoltojärjestelmän kehittämiseksi. 1900-luvun alkupuolella keskeisiä epäkohtia olivat maaseudun väestön terveydenhuolto ja kunnanlääkärien asema. Sotien jälkeen alettiin kiinnittää huomiota kansalaisten terveydentilan kohentamiseen ja sosiaalisten ongelmien korjaamiseen. 1940-luvulla Suomeen rakennettiin neuvolajärjestelmä, ja 1950-luvulla kehitettiin keskussairaalajärjestelmä. 1970-luvun kansanterveyslain mukana kuntiin tulivat terveyskeskukset, joihin myöhemmin kotiutui nykyisinkin käytössä oleva omalääkärijärjestelmä. 1980-luvulla Lääkäriliitto oli eräs aloitteentekijöistä, kun Suomeen perustettiin yleinen potilasvakuutus. Asiaa koskeva laki säädettiin vuonna 1992.


title: Suomen Lääkäriliitto

text: Suomen Lääkäriliitto määrittelee tehtävänsä seuraavasti:


title: Suomen Lääkäriliitto

text: Suomen Lääkäriliitto on hyväksynyt seuraavat lääkärin perusarvot:


title: Suomen Lääkäriliitto

text: Suomen Lääkäriliitto edustaa Suomea mm. seuraavissa kansainvälisissä järjestöissä:


title: Suomen Lääkäriliitto

text: Kansallisesti Suomen Lääkäriliitto on mukana myös vapaaehtoisessa pelastuspalvelussa


title: Suomen Lääkäriliitto

text: Lääkäriliittoa on myös kritisoitu liiasta oman edun ajamisesta. Lääkärityöttömyydestä johtuen opetusministeriö vähensi vuonna 1993 lääketieteen alan opiskelijoiden yliopistotason aloituspaikkoja 500:sta 350:een. Tämä saattoi osaltaan lisätä terveyskeskuksissa vaikuttavaa lääkäripulaa, ja aloituspaikat nostettiinkin vuosituhannen alussa yli 600:aan. Myöhemmin liitto on ottanut kriittisen kannan aloituspaikkojen lisäämiseen, koska ikäluokasta jo joka sadas koulutetaan lääkäriksi. Monet muistavat myös vuoden 2001 lääkärilakon, joka kesti yli viisi kuukautta ja jonka jälkeen julkinen sektori nosti lääkärien palkkoja. Pitkällä aikavälillä palkat ovat kehittyneet muun julkisen sektorin tahtiin.


title: Cheb Hasni

text: Cheb Hasni (oik. Hasni Chekroun, 1. helmikuuta 1968 – 29. syyskuuta 1994) oli algerialainen rai-musiikin esittäjä.


title: Cheb Hasni

text: Hasni harrasti nuorena jalkapalloa ja menestyi myös kouluaineissa, mutta päätti ottaa musiikista itselleen ammatin. Hän lauloi paikallisissa hääjuhlissa ja pääsi esityksensä johdosta "La Guinguette" -kabareehen.


title: Cheb Hasni

text: Hasni äänitti kesällä 1987 Chaba Zahouanian kanssa laulun "Beraka", joka toi heille heti menestystä. Toinen korkeat myyntiluvut saavuttanut kappale oli maastamuutosta kertonut "El Visa". Kuten monet muut rai-artistit, myös Hasni vietti paljon aikaa esiintymällä ulkomailla. Viimeisen konsertin kotimaassaan laulaja piti 5. heinäkuuta 1993 Algerissa itsenäisyyspäivän juhlatilaisuudessa. Yleisöä oli yli 150 000 henkilöä.


title: Cheb Hasni

text: Hasni eli yhä pääasiassa Oranissa, vaikka muulla perheellä oli asumus Ranskassa. Rai-musiikkia pidettiin Algeriassa kapinahenkisenä, ja Hasni saikin jopa tappouhkauksia ääri-islamilaisilta tahoilta. Hänet murhattiinkin Algeriassa 29.9.1994. Laulaja oli 26-vuotias.


title: Psalmus

text: Psalmus on Uuno Klamin säveltämä, vuonna 1936 valmistunut oratorio kahdelle laulusolistille, kuorolle ja orkesterille, jonka teksti perustuu Juhana Cajanuksen runoon "Yxi Hengellinen weisu" vuodelta 1681.


title: Psalmus

text: "Psalmuksen" alkuperä on hämärän peitossa, kuten on laita myös monien muiden Klamin teosten. Vielä vuonna 1931 hän suunnitteli säveltävänsä Kalevala-aiheisen oratorion, mutta suunnitelmat muuttuivat hänen saatuaan seuraavana vuonna käsiinsä Cajanuksen runon "Yxi Hengellinen Weisu, Josa Tämän mailman catowainen meno edespannan, nijn myös cuinga Ihminen Kuolemata wastan itziäns lohdutta taita." Runo tunnetaan myös sen ensimmäisestä säkeestä johdetulla nimellä "Etkös ole Ihmis parca aiwan arca". Kalevala-oratoriosta valmistui lopulta vain alkusoitto "Maan synty". Klamin Kalevala-tematiikka toteutui orkesteriteoksessa "Kalevala-sarja", jonka ensimmäinen versio valmistui 1932.


title: Psalmus

text: Klami alkoi säveltää "Psalmusta" ilmeisesti 1932, intensiivisimmän sävellysjakson sijoittuessa vuosiin 1934–1936. Koska teos valmistui vasta vuoden 1936 lopulla ja kantaesityksen ajankohta, 19. maaliskuuta 1937, oli jo lyöty lukkoon, tuli Väinö Pesolan johtamalle Kilven Kuorolle kova kiire oppia senaikaisen mittapuun mukaan erittäin vaativat stemmansa. Oppimista vaikeutti myös pianopartituurin puuttuminen. Kolmasosa kuorolaisista luopuikin osallistumisesta ennen kantaesitystä.


title: Psalmus

text: Kantaesitys, jossa esiintyivät Kilven Kuoron lisäksi Helsingin kaupunginorkesteri, sopraanosolistina Irja Aholainen ja baritonisolistina Oiva Soini, oli vain osittainen menestys. Yleisö ja kriitikot olivat ymmällään, ja oikeastaan vain säveltäjäkollega Aarre Merikanto tajusi "Psalmuksen" merkityksen.


title: Telefonplan

text: Telefonplan on aukio ja metroasema Midsommarkransenin kaupunginosassa Tukholmassa, Ruotsissa. Sen koko on noin 50 × 60 metriä. Aukiolla sijaitsee ruotsalaisen teollisuusmies Lars Magnus Ericssonin patsas. Tukholman metron "Tunnelbanan" punaisen linjan asema "Telefonplan" avattiin 5. huhtikuuta 1964. Viereisessä bussiterminaalissa on Bo Samuelssonin keraaminen taideteos vuodelta 1997, jossa on nimi Telefonplan kirjoitettuna morseaakkosin. Aukion laidalla on myös taideoppilaitos Konstfack.


title: Power Macintosh 9600

text: Power Macintosh 9600 on Apple Computerin 17. helmikuuta 1997 julkaisema tietokone. Laite korvasi Macintosh-tietokonesarjan edellisen huippumallin Power Macintosh 9500. Elokuussa 1997 Power Macintosh 9600 -mallien kellotaajuutta nostettiin. Power Macintosh 9600 julkaistiin myös nimellä WGS 9650/350 osana AWS-palvelinsarjaa. Macintosh-sarjan seuraava malli oli Power Macintosh G3 ja 9600-laitteiden tuotanto lakkautettiin 17. maaliskuuta 1998.


title: Power Macintosh 9600

text: Power Macintosh 9600 oli päivitys aiempaan 9500-malliin. Eroja olivat uusi kotelo, uusi suoritin ja lukuisammat PCI-korttipaikat. Uutta suoritintyyppiä käytettiin myös samaan aikaan julkaistuissa Power Macintosh 7600 ja Power Macintosh 8600 -malleissa, joista jälkimmäinen käytti myös 9600:n uutta koteloa. Elokuussa 1997 Power Macintosh 9600:sta julkaistiin 350 MHz:n suorittimella varustettu versio, joka jouduttiin vetämään markkinoilta saman vuoden lokakuussa suorittimen toimituksessa ilmenneiden ongelmien takia. 350 MHz:n malli palautettiin takaisin markkinoille ensimmäisen, 3 PCI-väylää sisältävän G3:n julkaisun jälkeen tyydyttämään kuluttajia, jotka tarvitsivat 9600:n 6 PCI-paikkaa.


title: Hemmo Paskiainen

text: Hemmo Paskiainen on suomalainen Ave Koskelan piirtämä sarjakuva, joka aloitti ilmestymisensä Pahkasika-lehdessä. Nimimerkin Ave Koskela takana ovat veljekset Ari ja Vesa Koskela, jotka ovat tulleet tunnetuiksi myös muista Pahkasiassa julkaistuista sarjakuvista Pallopäät ja Koskisen perhe. Ari on veljeksistä piirtävä ja Vesa käsikirjoittava osapuoli. Paskiaisia on piirretty vuodesta 1984. Hemmo Paskiainen -stripit ovat noin puolesta neljään sivun pituisia ja käsittelevät Armas Paskiaisen ja hänen teini-ikäisen poikansa Hemmon elämää. Hemmolla on kaksi kaveria, Stegu ja Löka.


title: Hemmo Paskiainen

text: Alkuaikoina sarja kertoi Armas Paskiaisen pojasta Hemmosta ja nimi oli sen mukainen. Toisin kuin usein luullaan, Hemmo Paskiaisen nimi ei ole ainakaan suoraan peräisin Juice Leskisen kappaleesta ”Ajan henki”. Vesa Koskela kuuli nimen kaveriltaan, joka väitti Lapissa asuvan Hemmo Paskiainen -nimisen miehen. Paskiaisen isä esiintyi sarjakuvassa aina vain enemmän, kunnes se lopulta siirrettiin Armas Paskiaisen nimelle. Hemmo Paskiainen -albumeita on ilmestynyt kaksitoista. Alkuperäisistä albumeista ei ole otettu uusintapainoksia, ja suurin osa niistä on ollut loppuunmyytyjä jo pitkään.


title: Hemmo Paskiainen

text: Seitsemän ensimmäisen albumin kustantaja oli Banana Press Oy. Paskiainen palasi suomalaisille sarjakuvamarkkinoille 12 vuoden tauon jälkeen joulukuussa 2007, kun turkulainen Zum Teufel Kustannus alkoi julkaista uusia Paskiais-sarjakuvia sisältäviä albumeita sekä vanhojen sarjakuvien väritettyjä versioita kovakantisissa kokoelmakirjoissa.